title: Viimeinen samurai

text: Kesken koulutuksen samurait hyökkäävät Omuran omistamalle rautatielle. Vaikka Algren huomauttaa, ettei armeija ole valmis vastarintaan, Bagley laittaa sotilaat liikkeelle. Sumuisessa metsässä armeija joutuu samuraijoukkojen hyökkäyksen kohteeksi, ja sotilaat teurastetaan. Samuraijohtaja Katsumoto Moritsugu vakuuttuu Algrenista, joka ei luovuta ylivoiman edessä. Algren vangitaan ja viedään samuraikylään, jossa hän saa tutkia ympäristöä ja tutustua asukkaisiin. Katsumoto selittää samuraiden taistelevan modernisaatiota vastaan Japanin edun mukaisesti. Samalla kun Algren opettelee taistelutaitoja ja japanin kieltä, hän alkaa arvostaa yksinkertaista ja kurinalaista elämäntyyliä. Hän myös pääsee eroon alkoholismistaan ja traumoistaan. Nathanin asuttaa Taka-niminen nainen, joka pitää Algrenia aluksi vastenmielisenä, sillä tämä surmasi Takan aviomiehen metsässä käydyssä taistelussa. Algren pyytää anteeksi ja lähentyy Takan kanssa.


title: Viimeinen samurai

text: Algren ja Katsumoto matkustavat Tokioon, jossa paljastuu, että armeijan koulutus ja varustautuminen ovat edenneet huomattavasti. Katsumoto huomaa keisari Meijin vallan jäävän tämän neuvonantajien, muun muassa Omuran, varjoon. Modernisaatiota kannattavien keisarin alamaisten tarkoitus on vahvistaa armeijaa niin paljon, että se pystyy kukistamaan samuraijoukot. Katsumoto pidätetään hänen kannettuaan lainvastaisesti miekkaa. Omura pyytää Algrenia johtamaan armeijan samuraita vastaan, mutta sen sijaan Nathan auttaa Katsumotoa pakenemaan ja palaa tämän kanssa samuraikylään. Katsumoton Nobutada-poika saa surmansa paon aikana.


title: Viimeinen samurai

text: Algrenin ja Katsumoton palatessa samurait valmistautuvat taisteluun. Taka pukee Nathanin ylle edesmenneen puolisonsa haarniskan, ja kaksikko suutelee. Taistelukentällä samurait onnistuvat houkuttelemaan Japanin armeijan veriseen lähitaisteluun. Osa sotilaista perääntyy, mutta Algren tietää, ettei toinen torjuntavoitto ole mahdollinen. Algren, Katsumoto ja loput samurait onnistuvat murtautumaan vihollislinjan läpi ratsain tehdyllä rynnäköllä, jonka aikana Algren kohtaa Bagleyn ja surmaa tämän. Hyökkäys pysähtyy armeijan konekiväärituleen, josta vain Algren ja Katsumoto selviävät elossa. Katsumoto haluaa kuitenkin kunniakkaan kuoleman ja suorittaa seppukun. Japanin armeija polvistuu ja osoittaa kunniaa kuolleille samuraijoukoille.


title: Viimeinen samurai

text:
Algren häiritsee asetoimitusneuvotteluita ja tarjoaa keisarille Katsumoton miekkaa. Nathan toteaa, että Katsumoto olisi halunnut keisarin saavan miekan ja muistavan sen, minkä puolesta Katsumoto ja hänen esi-isänsä taistelivat ja kuolivat. Keisari julistaa, että Japanin on pyrittävä modernisaatioon, mutta kasvettava vahvaksi omilla ehdoillaan sekä oman historiansa ja kulttuurinsa mukaisesti. Keisari kieltäytyy sopimuksesta ja takavarikoi Omuran perheen varat antaakseen ne kansalle. Algren palaa samuraikylään naisten ja lasten luokse.
Vaikka useat elokuvan näyttelijöistä ovat japanilaisia, lähes koko tuotantotiimi koostui yhdysvaltalaisista, ja suurin osa elokuvasta kuvattiin Uudessa-Seelannissa. Fujivuoresta näytettävät kohtaukset on oikeasti kuvattu Taranakivuorella Uudessa-Seelannissa. Useat kylässä tapahtuvat kohtaukset on kuvattu Warner Brothersin studioilla Kaliforniassa. Kuvauspaikkoja oli yhteensä 13.


title: Veikko Saarto

text: Veikko Olavi Saarto (s. 9. lokakuuta 1934 Helsinki) on suomalainen poliitikko, joka toimi Suomen kansan demokraattisen liiton kansanedustajana Uudenmaan läänin vaalipiiristä (1966–1986), kolmesti liikenneministerinä (1970–1971, 1977–1979 ja 1979–1982) ja Kansaneläkelaitoksen johtajana (1986–1997).


title: Veikko Saarto

text: Vantaalainen Veikko Saarto työskenteli ennen eduskuntauraansa muun muassa puuseppänä, kirvesmiehenä ja SKDL:n toimitsijana. Saarto kuului SKDL:n liittoneuvostoon ja hän johti puhetta ssä vuosina 1966–1970. Eduskunnassa Saarto toimi n (1982–) ja liikennevaliokunnan puheenjohtajan tehtävissä.


title: Veikko Saarto

text: Vuonna 1960 Saarto valittiin Helsingin maalaiskunnan kunnanvaltuustoon, jossa hän istui vuoteen 1988. Saarto oli myös kolmesti (1968, 1978 ja 1982) presidentin valitsijamies.


title: David Tennant

text: David Tennant, oikealta nimeltään David John McDonald, (s. 18. huhtikuuta 1971 Bathgate, Skotlanti) on skotlantilainen näyttelijä, joka tunnetaan muun muassa rooleistaan kymmenentenä Tohtorina televisiosarjassa "Doctor Who", Bartemius Kyyry Jr:nä elokuvassa "Harry Potter ja liekehtivä pikari" ja komisario Hardyna televisiosarjassa "Broadchurch".


title: David Tennant

text: Tennant aloitti "Doctor Who" -sarjan Tohtorin roolissa vuonna 2005. Vuonna 2010 hänen tilalleen sarjaan tuli Matt Smith. Tennant oli jo kolmivuotiaana sanonut vanhemmilleen haluavansa näyttelijäksi. Innostus lähti nimenomaan "Doctor Who" -sarjasta. Tennant-nimen hän otti taiteilijanimekseen Pet Shop Boys -laulaja Neil Tennantin mukaan, koska Britannian näyttelijäliiton listoilta löytyi jo David McDonald -niminen näyttelijä.


title: David Tennant

text: Tennant meni naimisiin näyttelijä Georgia Moffettin kanssa 30. joulukuuta 2011. Heillä on vuonna 2011 syntynyt tytär, vuonna 2013 syntynyt poika ja vuonna 2015 syntynyt tytär. Tennant on myös adoptoinut vaimonsa pojan edellisestä suhteesta.


title: Anna-Liisa Korpinen

text: Anna-Liisa Korpinen (o.s. Tiekso, 1951–1957 Tiekso-Isaksson, 1957–1975 Tiekso; 14. maaliskuuta 1929 Kemin maalaiskunta – 20. syyskuuta 2010 Kemi) oli suomalainen poliitikko. Hän oli Suomen kansan demokraattisen liiton (SKDL) kansanedustajana vuodesta 1951 vuoteen 1974, sosiaaliministerinä kahdessa hallituksessa (1968–1970 ja 1970–1971) ja presidentin valitsijamiehenä vuosina 1956, 1962 ja 1968.


title: Anna-Liisa Korpinen

text: Korpinen oli Suomen demokraattisen nuorisoliiton puheenjohtaja vuodesta 1955 vuoteen 1964 ja vuosina 1971–1974 Suomen demokraattisen naisliiton puheenjohtaja. Hän luotsasi myös Eläkeläiset ry:tä vuodesta 1984 vuoteen 1994 puheenjohtajana. Korpinen toimi myös SKDL:n varapuheenjohtajana ja muun muassa Kansan Sivistystyön Liiton puheenjohtajana.


title: Anna-Liisa Korpinen

text: Anna-Liisa Tiekso opiskeli oikeustiedettä Helsingin yliopistossa. Opinnot keskeytyivät, kun hänet valittiin eduskuntaan Lapin läänin vaalipiiristä 22-vuotiaana vuonna 1951. Tiekso nousi kansanedustajana sivistysvaliokuntaan (1962–1968), jota hän johti peruskoulu-uudistusta valmisteltaessa. Myöhemmin hänestä tuli suuren valiokunnan (1972–1973) puheenjohtaja. Kemin maalaiskunnan kunnanvaltuustoon hän kuului 1954–1968.


title: Anna-Liisa Korpinen

text: Sosiaaliministerinä Tiekso ajoi voimaan perhe- ja yrittäjäeläkkeitä koskevat lait. Tavoite täysin vapaasta aborttilaista ei toteutunut, mutta uusi laki oli kuitenkin saavutus.


title: Anna-Liisa Korpinen

text: Anna-Liisa Korpinen erosi eduskunnasta tammikuussa 1974 ja siirtyi Rautaruukin työsuojeluasioiden johtajaksi. Korpisen nimi mainittiin syksyllä 1981 yhtenä mahdollisena SKDL:n presidenttiehdokkaana, mutta hän kieltäytyi jyrkästi edes keskustelemasta asiasta.


title: Anna-Liisa Korpinen

text: Vuonna 1947 Suomen kommunistiseen puolueeseen liittynyt Tiekso kuului puolueen keskuskomiteaan vuodesta 1966 toukokuun 1975 edustajakokoukseen.


title: Anna-Liisa Korpinen

text: Korpisella oli avioliitostaan Arne Isakssonin kanssa kaksi poikaa. Vuonna 1975 hän avioitui kansanedustaja Rauno Korpisen kanssa.


title: Parkinniemi

text: Parkinniemi on Kajaaninjoen ja Sokajärven väliin jäävä niemi Kajaanin keskustasta länteen joen eteläpuolella. Parkinniemelle vievän tien varrella sijaitsi kaupungin puutarha Aurala. Tien alkupäässä oli myös UPM-Kymmene Oyj:n Parkinniemen kaatopaikka. Parkinniemellä on sijainnut 1600-luvun loppupuolella leprasairaala. Hospitaalin tarkka sijaintipaikka ei ole tiedossa. Alueella sijaitsi aiemmin myös Kajaanin Puutavara Osakeyhtiön tiilitehdas. Niemellä on muutama maatila ja loma-asuntoja. Ennen vuotta 1967 Parkinniemi kuului Kajaanin maalaiskuntaan.


title: Ilkka Mikkola

text: Ilkka Tapani Mikkola (s. 18. tammikuuta 1979 Oulu) on suomalainen entinen jääkiekkopuolustaja. Hän pelasi urallaan SM-liigassa yhteensä 968 runkosarjaottelua tehopistein 69+245=314 ja keräten 898 jäähyminuuttia sekä 190 playoff-ottelua tehopistein 10+45=55 ja keräten 148 jäähyminuuttia. Mikkola oli pelityyliltään puolustava puolustaja. Hän on kaikkien aikojen eniten jääkiekon Suomenmestaruuksia (8) ja SM-mitaleita (11) voittanut pelaaja. Mikkola on myös SM-liigan kaikkien aikojen eniten playoff-otteluita pelannut pelaaja 190 ottelullaan. Hän on myös liigahistorian kolmanneksi eniten runkosarjaotteluita pelannut pelaaja (968). Mikkola toimi Oulun Kärppien kapteenina vuodet 2007–2013 sekä Rauman Lukon kapteenina vuodet 2014–2016. Kaudella 2004–2005 hänet palkittiin SM-liigan parhaana puolustajana Pekka Rautakallio -palkinnolla.


title: Ilkka Mikkola

text: Mikkola työskentelee nykyään Kärpissä myyntineuvottelijana.


title: Ilkka Mikkola

text: Mikkola aloitti jääkiekkoilun Kiimingin Riennossa, josta hän siirtyi E-juniori-ikäisenä Oulun Kärppiin. Hän debytoi miesten peleissä jo 16-vuotiaana kaudella 1995–1996, jolloin Mikkola pelasi I-divisioonassa kymmenen runkosarja- ja kaksi playoff-ottelua tehden neljä syöttöpistettä. Kausi 1996–1997 oli hänelle tulokaskausi I-divisioonassa. Vain 17-vuotias Mikkola teki 40 runkosarja- ja yhdeksässä playff-ottelussa tehot 7+12=19. Montréal Canadiens varasi hänet kolmannella kierroksella 65. pelaajana .


title: Ilkka Mikkola

text: Kaudeksi 1998–1999 Mikkola siirtyi SM-liigaan ja Turun Palloseuran riveihin. Siellä tulokaskausi toi hänelle 42 runkosarjaottelussa tehot 1+3=4 sekä kymmenessä playoff-ottelussa yhden maalin. Mikkola voitti Suomenmestaruuden keväällä 1999, kuten myös vuosina 2000 ja 2001. Kaudella 1999–2000 hän edusti TPS:ää myös EHL:ssä. Kaudella 2000–2001 Mikkolan runkosarja jäi loukkaantumisten takia vain 37 ottelun mittaiseksi. Kaudeksi 2001–2002 hän siirtyi vuoden mittaisella sopimuksella Jokereihin. Mikkola voitti joukkueessa jo uransa neljännen peräkkäisen Suomenmestaruutensa keväällä 2002. SM-liigassa samaan on yltänyt vain Markus Ketterer vuosina 1989–1992. Mikkola teki Jokereiden kanssa vuoden mittaisen jatkosopimuksen huhtikuussa 2002. Hän osallistui joukkueen kanssa kaudella 2002–2003 myös Continental Cupiin, jonka Jokerit voitti.


title: Ilkka Mikkola

text: Kaudeksi 2003–2004 Mikkola palasi kolmivuotisella sopimuksella Kärppiin. Hän pelasi ensimmäisen SM-liigakautensa kasvattajaseurassaan, jonka varakapteeniksi Mikkola nimettiin. Hän voitti Suomenmestaruuden sekä keväällä 2004 että 2005. Kauden 2004–2005 päätteeksi Mikkola palkittiin myös SM-liigan parhaana puolustajana Pekka Rautakallio -palkinnolla sekä valittiin tähdistökentälliseen. Kaudella 2005–2006 hän huilasi joulukuun 2005 pelit rannevamman takia. Mikkola voitti SM-pronssia keväällä 2006. Saman vuoden helmikuussa hän teki kaksivuotisen jatkosopimuksen Kärppien kanssa.


title: Ilkka Mikkola

text: Mikkola onnistui tekemään 3. helmikuuta 2007 Tapparaa vastaan kypärätempun, mikä on puolustajalta harvinainen teko. Hän voitti kauden 2006–2007 päätteeksi jo seitsemännen Suomenmestaruutensa, jolla Mikkola nousi kaikkien aikojen tilastossa Aarne Honkavaaran, Pentti Isotalon ja Reijo Mikkolaisen rinnalle. Kaudella 2007–2008 hänestä tuli Kärppien kapteeni. Mikkola huilasi syys-lokakuun vaihteessa muutaman viikon jalkapöydän hiusmurtuman takia. Hänen teholukemansa +11 oli koko SM-liigan pudotuspelien paras. Mikkola voitti kauden päätteeksi kahdeksannen Suomenmestaruutensa, mikä on kaikkien aikojen ennätys. Huhtikuussa 2008 hän teki kolmivuotisen jatkosopimuksen Kärppien kanssa.


title: Ilkka Mikkola

text: Kauden 2008–2009 päätteeksi Mikkola voitti SM-hopeaa. Hän pelasi vuosien 1999–2009 aikana joka kevät SM-liigan finaaleissa, paitsi vuosina 2003 ja 2006. Mikkolasta tuli keväällä 2009 eniten playoff-otteluita pelannut pelaaja SM-liigassa. Kuitenkin jo kaudella 2009–2010 Marko Tuulola ohitti hänet, mutta kauden 2010–2011 päätteeksi molemmilla oli tilillään 142 ottelua. Näin ollen Mikkola nousi kevään 2012 "Villi kortti"-kierroksella Tuulolan ohi kaikkien aikojen playoff-ottelutilaston kärkeen ja hallitsee nyt ennätystä 169 ottelullaan. Kaudella 2010–2011 Mikkola oli tehoilla 3+20=23 Kärppien tehokkain puolustaja, kuten myös kaudella 2011–2012 tehoilla 4+18=22. Huhtikuussa 2011 hän teki 1+1-vuotisen jatkosopimuksen joukkueen kanssa. Vuotta myöhemmin Mikkola käytti kauden 2012–2013 kattavan option.


title: Ilkka Mikkola

text: Mikkolalla on tällä hetkellä hallussaan myös Kärppien seurakohtainen kaikkien aikojen runkosarjan otteluennätys (604 ottelua) sekä jäähyennätys (633 minuuttia).


title: Ilkka Mikkola

text: Kaudeksi 2013–2014 Mikkola siirtyi kymmenen peräkkäisen Kärpissä viettämänsä kauden jälkeen kaksivuotisella sopimuksella Rauman Lukkoon. Hänet nimettiin joukkueen varakapteeniksi. Mikkola teki SM-liigan yhden kauden piste-ennätyksensä tehoilla 6+27=33, joilla hän voitti koko liigan puolustajien syöttöpörssin ja sijoittui puolustajien pistepörssissä toiseksi Jokereiden Jere Karalahden jälkeen. Mikkola voitti kauden päätteeksi SM-pronssia. Kesäkuussa 2014 hän jatkoi sopimustaan vuodella ja se sisältää myös option seuraavasta kaudesta.


title: Ilkka Mikkola

text: Mikkola nimettiin kaudeksi 2014–2015 Lukon kapteeniksi. Hän jakoi Mestarien liigassa joukkueen sisäisen tehotilaston voiton Teemu Nurmen kanssa lukemalla +7.


title: Ilkka Mikkola

text: Kaudeksi 2016–2017 Mikkola palasi vuoden mittaisella sopimuksella kasvattajaseuraansa Oulun Kärppiin. Hän lopetti pelaajauransa kevääseen 2017. Mikkola aloitti kaudella 2017–2018 Kärpissä myyntineuvottelijan työt.


title: Ilkka Mikkola

text: Mikkola pelasi alle 20-vuotiaiden MM-kilpailuissa vuosina 1997, 1998 ja 1999. Hän voitti vuonna 1998 maailmanmestaruuden. Vuonna 1999 Mikkola oli tehoilla 1+6=7 koko turnauksen tehokkain puolustaja sekä Suomen paras syöttäjä ja kolmanneksi paras pistemies. Hän jakoi 33 minuutillaan myös turnauksen jäähypörssin voiton Kazakstanin Aleksei Litvinenkon sekä Ruotsin Marcus Kristofferssonin ja Christian Berglundin kanssa.


title: Ilkka Mikkola

text: Mikkola pelasi myös alle 18-vuotiaiden EM-kilpailuissa vuosina 1996 ja 1997. Hän voitti vuonna 1997 kultaa ja 1996 hopeaa. Mikkola valittiin vuoden 1997 turnauksen tähdistökentälliseen. Suomen A-maajoukkueessa hän pelasi 20 ottelua tehden yhden syöttöpisteen.


title: Ilkka Mikkola

text: Mikkola valittiin vuonna 1993 Pohjola-leirin tähdistökentälliseen.


title: Ilkka Mikkola

text: Mikkolalla on vaimo Minna sekä lapset Milla Ja Maks.


title: Ilkka Mikkola

text: Ilkan pikkuveli Lauri on entinen jääkiekkoilija, joka toimii nykyään Kärppien SM-liigajoukkueen apuvalmentajana. Painin EM-mestari 1993 ja Suomen Painiliiton ex-päävalmentaja Mikael Lindgren sekä ex-painija Åke Lindgren ovat veljesten serkkuja.


title: Ilkka Mikkola

text: Pelaajauransa päättymisen jälkeen Ilkka Mikkola siirtyi toimimaan Oulun Kärppien toimistotiimissä myyntipäällikkönä. Hänen entinen pelinumeronsa #6 ei ole syksyllä 2017 kenenkään toisen pelaajan käytössä.


title: Veli Paloheimo

text: Veli Paloheimo (s. 13. joulukuuta 1967 Tampere) on suomalainen entinen tennispelaaja. Hän voitti tenniksen suomenmestaruuden kaksinpelissä ulkokentillä neljä kertaa ja sisäkentillä kerran sekä nelinpelissä ulkokentillä kaksi kertaa ja sisäkentillä kerran.


title: Veli Paloheimo

text: Paloheimo pelasi Suomen Davis Cup -joukkueessa vuosina 1986–1992 lukuun ottamatta vuotta 1991. Hän oli parhaimmillaan vuoden 1990 lokakuussa maailmanlistalla sijalla 48, joka on toiseksi paras suomalaispelaajan saavuttama sijoitus, parempaan on pystynyt vain Jarkko Nieminen. Tenniksen "Grand Slam" -turnauksissa paras saavutus on pääsy neljännelle kierrokselle Australian avoimissa. Paloheimo ei voittanut urallaan yhtäkään ATP-turnausta.


title: Veli Paloheimo

text: Kotimaan kenttien jäähyväisottelun Paloheimo pelasi kesällä 2003, mutta vielä vuonna 2005 hän pelasi tennistä Saksan alueliigassa, joka on maan kolmanneksi korkein sarjataso. Aktiiviuran jälkeen Paloheimo on toiminut tennisopettajana ja tenniskommentaattorina Eurosportille ja Urheilukanavalle. Paloheimo toimii Tampere Openin kilpailunjohtajana. Paloheimo aloitti Tampereen Tenniskeskus Oy:n toimitusjohtajana 1. joulukuuta 2008.


title: Veli Paloheimo

text: Rock-yhtye Brother Firetribe on nimetty Veli Paloheimon mukaan.


title: Kajaanin Runoviikko

text: Kajaanin Runoviikko on Eino Leinon hengessä vuosittain järjestettävä sanataiteen tapahtuma, alun perin nimeltään "Sana ja sävel". Tapahtumaa on vietetty vuodesta 1976 runon ja suven päivän (6.7.) aikoihin. Kajaanin Runoviikko oli Finland Festivalsin vuoden 2007 festivaali.


title: Kajaanin Runoviikko

text: Taisto Reimaluoto on ollut Runoviikon taiteellisena johtaja vv.2011-2018. Vuonna 2019 taiteellisena johtajana aloitti Kati Outinen .


title: Kajaanin Runoviikko

text: Tapahtuman perustaja ja ensimmäinen taiteellinen johtaja oli Veikko Sinisalo (1976–1985). Kajaanin Runoviikko on vanhin Suomen lausuntataiteen festivaaleista. Kainuun Eino Leino -seura oli alun perin ja edelleen vahvasti tapahtumassa mukana. Tapahtuman taiteellisina johtajina ovat toimineet Aino-Maija Tikkanen (1985–1987), Timo Tiusanen, Ari Kallio (1988), Juhani Niemelä (1989–1994), Hannu Huuska (1995–2000), Antti Virmavirta (2001–2003), Sina Kujansuu (2004–2006), Kirsi-Kaisa Sinisalo (2007–2010), Taisto Reimaluoto (2011–2018) ja Kati Outinen (2019-). Veikko Sinisalon aloitteesta perustettu Veikko Sinisalon Stipendirahasto on järjestänyt vuodesta 1978 Veikko Sinisalo -lausuntakilpailun nuorille lausujille. Voittajasta käytetään nimeä Vuoden nuori lausuja.


title: Kajaanin Runoviikko

text: Vuoden 2004 Runoviikolla pidettiin Kajaanin Runoviiko - Sanan ja Sävelen Ystävät ry:n perustamiskokous. Yhdistyksen tarkoituksena on tukea Runoviikon toimintaa aatteellisesti, taloudellisesti ja toiminnallisesti. Yhdistys on keskittynyt pääasiassa tapahtuman oheistoimintaan ja Kajaanin Runoviikon sekä runouden tunnetuksi tekemiseen eri ryhmille.


title: Kajaanin Runoviikko

text: Eino Leino -seura ja tapahtuma myötävaikuttivat siihen, että Eino Leinon syntymäpäivä 6.7. on vuodesta 1992 ollut virallinen liputuspäivä, "runon ja suven päivä".


title: Kajaanin Runoviikko

text: Runoviikon ohjelmisto koostuu vuosittain kymmenistä esityksistä ja tilaisuuksista. Jokainen tapahtuman taiteellinen johtaja on tuonut tapahtumaan oman painotuksensa ja teemansa. Joukko tapahtuman tilaisuuksia pysyy vuodesta toiseen ohjelmistossa ja luovat tapahtumaan rungon, jonka ympärille muu toiminta jäsentyy. Poikkeuksen muodostaa Vuoden nuori lausuja -tapahtuma, joka järjestetään joka toinen vuosi. Kilpailun voittaneelta nuorelta lausujalta tilataan seuraavaksi vuodeksi esitys Runoviikolle. Vuoden 2006 Vuoden nuori lausuja oli helsinkiläinen Noora Dadu. Runoviikolla 2008 voittajaksi valittiin helsinkiläinen Tuukka Vasama.Vuoden 2007 Runoviikko järjestettiin 4.–8.7.2007. Sen teemana oli valta. Tapahtuman eri tilaisuuksia oli yhteensä 49, joista loppuunmyytyjä oli 11. Järjestäjät odottivat tapahtumaan noin 7000–8000 kävijää. Jo avajaispäivänä pääsylippuja oli myyty 30 % enemmän kuin edellisenä vuonna vastaavaan aikaan. Kaikkiaan Runoviikon tilaisuudet tavoittivat 9 000 kävijää, noin 1 000 enemmän kuin edellisenä vuonna.


title: Kajaanin Runoviikko

text: Neljäs runokivi paljastettiin runoviikon avajaispäivänä Kaukametsän pihalla. Kiveen oli kirjoitettu Paavo Haavikon, suven runoilijan teksti: ""Oi, Minä kaipaan lakata muuttumasta ja seistä siinä missä olen."."


title: Kajaanin Runoviikko

text: Vuoden 2008 Runoviikko järjestettiin 2.–6.7.2008. Tapahtumassa erilaisia tilaisuuksia oli yhteensä 54, joista ensi-iltoja oli seitsemän. Runoviikon suosituin esitys oli Samuli Edelmannin Virsiä -konsertti Paltaniemen kirkossa, jonne saapui noin 600 kuulijaa. Kokonaisuudessaan 32. Runoviikon katsojaluvut kohosivat lähelle kymmentä tuhatta.


title: Kajaanin Runoviikko

text: Vuoden 2008 Runoviikon teemana oli ”rajaton maailma” ja Suven runoilijana oli samaisen vuoden syksynä 80-vuotispäiväänsä viettävä suomalaisen modernismin keskeinen lyyrikko Lassi Nummi. Viidenteen Runokiveen oli kirjoitettu Nummen teksti: "” Hyväksy! Hyväksy Maailma kova kuin graniitti. Ja että graniitti murenee.”" Runoviikolla suuren huomion kohteina oli kaksi muutakin päivänsankaria, 100 vuotta sitten syntynyt Mika Waltari ja 130 vuotta sitten syntynyt Eino Leino.


title: Kajaanin Runoviikko

text: Vuoden 2009 Runoviikko järjestettiin 2.–6.7.2009. Tapahtuman taiteellinen johtaja Kirsi-Kaisa Sinisalo oli kootessaan vuoden 2009 ohjelmistoa pohtinut runon tehtävää ja asemaa muuttuvassa maailmassa. Kajaanin Runoviikolla Tuula-Liina Variksen keskustelukumppaneina oli monta merkittävää runoilijaa, Suviehtoo Paltaniemellä vei Leinon kesäisiin tunnelmiin, Iiro Kajas syvensi tuntemusta runoilijoista Iiron koulussa ja ilmaistilaisuudet kaupungilla loivat juhlan tunnelmaa.


title: Kajaanin Runoviikko

text: Vuoden 2009 Suven Runoilijaksi kutsuttiin samana vuonna 70-vuotispäiviään viettänyt Sirkka Turkka. Häntä kuultiin Runoviikolla muun muassa Tuula-Liina Variksen ohjelmassa Runoilijan ääni. Lisäksi Emilia Pokkinen valmisti Turkan Runoista esityksen "SIRKKA - lämmin tarina ihmisestä". Kajaanin 33. Runoviikolla vietettiin myös Kalevalan ja Aleksis Kiven juhlavuotta. Nuorille runon ystäville oli omistettu yksi päivä, joka alkoi lastenteatterilla ja päättyi nuorten konserttiin. Iltapäivällä luvassa oli Vuoden nuoren lausujan Tuukka Vasaman ensi-ilta. Lapsille järjestettiin taas suosittu tanssiva sanataidetyöpaja Kalevala-teemasta ja nuorille oma teatterityöpajansa.


title: Kajaanin Runoviikko

text: Leino syntyi Paltamossa, mutta tapahtumaa vietetään Kajaanissa. Kajaanilaiset ja paltamolaiset kiistelevät, kumman kunnan perintöä Leino ja hänen runoutensa kantaa. Asia on mutkikas, koska Leinon syntyessä 1878 Paltaniemen kylä oli Paltamon kunnan kirkonkylä. Virallisesti Leino oli siis paltamolainen. Leinon syntymäkoti Hövelö sijaitsi pienen lahden pohjukassa Kajaanijoen Paltajärveksi kutsutun suvannon pohjoisrannalla Paltaniemen kylässä. Nykyään Paltamoksi kutsuttava kylä Kiehimäjoen suussa sijaitsee Oulujärven pohjoisrannalla ja Paltaniemi järven itärannalla. Järven yli matkaa on runsas peninkulma, mutta maitse järveä täytyy kiertää kylästä toiseen lähes 50 kilometriä Kajaanin keskustan kautta. Kajaaniin Paltaniemeltä on maitse vain 10 kilometriä, joten kylä liitettiin Kajaanin maalaiskuntaan 1954 ja kaupunkiin 1977. Paltamon Kiehimästä muodostui kunnan nykyinen kirkonkylä ja keskus. Hövelön vanha päärakennus purettiin sittemmin, mutta sen rekonstruktio rakennettiin 1978 Paltaniemen kirkon läheisyyteen Oulujärven rannalle.


title: Kajaanin Runoviikko

text: Pääosa Runoviikon tapahtumista on Kajaanissa. Kainuun Eino Leino -seura on maakunnallinen ja tapahtumia järjestetään Paltaniemen kirkonkylän lisäksi Paltamon Mieslahden kylässä Kainuun kansanopistolla.


title: Eino Leinon päivä

text: Eino Leinon päivää vietetään runoilija Eino Leinon syntymäpäivänä 6. heinäkuuta. Se on ollut vuodesta 1992 vakiintunut liputuspäivä, jota vietetään "runon ja suven päivänä".


title: Eino Leinon päivä

text: Aloite runon ja suven päivästä on peräisin Veikko Sinisalolta. Hän ehdotti sitä vuonna 1991 kulttuuriministerille Tytti Isohookana-Asunmaalle. Ministeri innostui asiasta ja 6.7.1992 hän julisti Sana ja sävel -tapahtumassa Kajaanissa Eino Leinon syntymäpäivän runon ja suven päiväksi. Kalenteriin päivä pääsi vuonna 1998, kun sitä ehdotti kokkolalainen kirjallisuuden harrastaja Elvi Löhönen.


title: Niki Mäenpää

text: Niki Mäenpää (s. 23. tammikuuta 1985, Espoo) on suomalainen jalkapalloilija, joka pelaa maalivahtina Englannin Mestaruussarjan Bristol Cityssä.


title: Niki Mäenpää

text: Mäenpään ura alkoi Ranskassa Lensin organisaatiossa. Heinäkuussa 2006 hän siirtyi Hollannin kakkostasolle FC Den Boschiin, jossa hän teki läpimurtonsa. Mäenpää pelasi kaudet 2009–2013 Hollannin liigassa Willem II:n, AZ:n ja VVV-Venlon riveissä. Yhteensä yhdeksän Hollannin vuoden jälkeen Mäenpää siirtyi heinäkuussa 2015 Englannin kakkostasolla pelanneeseen Brighton & Hove Albioniin. Brighton nousi Englannin liigaan kaudeksi 2017–2018.


title: Niki Mäenpää

text: A-maajoukkueessa Mäenpää debytoi 23-vuotiaana vuonna 2008 Valko-Venäjää vastaan. Mäenpää pelasi Suomen ykkösmaalivahtina , ja yhteensä hän on pelannut 26 A-maaottelua.


title: Niki Mäenpää

text: Niki Mäenpään pelaajaura aikuisten tasolla alkoi, kun hän siirtyi kesällä 2003 Ranskan Ligue 1:ssa pelanneeseen Lensiin. Mäenpää pelasi kolmen kauden aikana kuitenkin vain Lensin reservijoukkueessa. Kevään 2006 Mäenpää vietti lainalla Hollannin kakkostasolla Eerste divisien Telstarissa, mutta hän ei pelannut edustusjoukkueessa sarjaotteluissa.


title: Niki Mäenpää

text: Niki Mäenpää siirtyi heinäkuussa 2006 1+2 -vuotisella sopimuksella Hollannin kakkostasolla pelanneeseen FC Den Boschiin. Mäenpää pelasi varsinaisella läpimurtokaudellaan 2006–2007 yhteensä 27 sarjaottelua. Den Bosch oli sarjassa viides ja pääsi nousukarsintoihin, mutta joukkue ei noussut Hollannin liigaan.


title: Niki Mäenpää

text: Mäenpää jatkoi Den Boschin ykkösmaalivahtina kaudella 2007–2008, ja hän pelasi 38 sarjaottelusta 33. Den Bosch oli sarjassa kolmas ja pääsi jälleen nousukarsintoihin, mutta joukkue ei onnistunut nousemaan Hollannin liigaan.


title: Niki Mäenpää

text: Mäenpää aloitti myös kolmannen kauden Den Boschin ykkösmaalivahtina, mutta joutui neljän ottelun jälkeen puoleksi vuodeksi sivuun olkapäävamman takia. Mäenpää palasi Den Boschin kokoonpanoon helmikuun lopulla, mutta hän pelasi kauden aikana yhteensä vain seitsemän ottelua. Den Bosch oli kaudella 2008–2009 sarjassa yhdeksäs.


title: Niki Mäenpää

text: Niki Mäenpää siirtyi helmikuussa 2009 tehdyn sopimuksen mukaisesti heinäkuussa 2009 kahden vuoden sopimuksella Hollannin Eredivisiessä pelanneen Willem II:n riveihin. Mäenpää debytoi Eredivisiessä 3. lokakuuta 2009 ottelussa Willem II–NEC. Mäenpää jäi kuitenkin kaudella 2009–2010 Maikel Aertsin taakse kakkosmaalivahdiksi, ja hän pelasi vain kuusi ottelua. Willem II oli sarjassa toiseksi viimeinen ja joutui putoamiskarsintaan, mutta säilytti paikkansa Hollannin liigassa.


title: Niki Mäenpää

text: Mäenpää aloitti kauden 2010–2011 Willemin ykkösmaalivahtina Aertsin siirryttyä pois seurasta. Willemin kausi alkoi surkeasti, ja joukkueen hävittyä kuusi ensimmäistä liigaottelua Mäenpää pudotettiin penkille. Hän palasi seitsemän ottelun tauon jälkeen pelaavaksi maalivahdiksi, mutta kausi jäi lopulta kesken tammikuussa polvivamman takia. Mäenpää pelasi kaudella 2010–2011 yhteensä 12 ottelua. Willem jäi sarjassa viimeiseksi ja putosi kauden päätteeksi kakkostasolle Eerste Divisiehen.


title: Niki Mäenpää

text: Niki Mäenpää siirtyi syyskuussa 2011 loppukauden mittaisella sopimuksella Eredivisien AZ Alkmaariin. Mäenpää jäi joukkueessa kuitenkin kolmosmaalivahdin rooliin ja pelasi vain reservijoukkueen otteluita Esteban Alvaradon ja Erik Heijblokin muodostaessa AZ Alkmaarin maalivahtikaksikon. Mäenpää oli edustusjoukkueen penkillä kolmessa liigaottelussa, ja AZ sijoittui kaudella 2011–2012 sarjassa neljänneksi.


title: Niki Mäenpää

text: Niki Mäenpää siirtyi toukokuussa 2012 kolmen vuoden sopimuksella Eredivisien VVV-Venloon. Mäenpää debytoi Venlossa 11. elokuuta 2012 ottelussa Heracles–VVV-Venlo. Mäenpää vakiinnutti heti paikkansa joukkueen ykkösmaalivahtina, ja hän pelasi Venlon 34 sarjaottelusta 33. Venlo oli sarjassa toiseksi viimeinen ja joutui putoamiskarsintaan. Putoamiskarsinnoissa Eerste Divisien Go Ahead Eagles pudotti Venlon Hollannin liigasta seuraavaksi kaudeksi kakkostasolle.


title: Niki Mäenpää

text: Mäenpää jatkoi Venlon ykkösmaalivahtina putoamisen jälkeen kaudella 2013–2014, ja hän pelasi Eerste divisien 38 sarjaottelusta 33. Venlo oli sarjassa viides ja pääsi nousukarsintoihin, mutta joukkue ei noussut Hollannin liigaan.


title: Niki Mäenpää

text: Mäenpää jatkoi Venlon luottopelaajana myös kaudella 2014–2015, ja sarjaotteluita kertyi 35. Kauden toiseksi viimeinen ottelu oli Mäenpäälle sadas sarjaottelu Venlossa. Joukkue oli sarjassa seitsemäs, ja se pääsi nousukarsintoihin, mutta nousu Hollannin liigaan jäi saavuttamatta.


title: Niki Mäenpää

text: Niki Mäenpää siirtyi heinäkuussa 2015 1+1 -vuotisella sopimuksella Englannin kakkostasolla Championshipissä pelanneeseen Brighton & Hove Albioniin. Mäenpää jäi kakkosmaalivahdin rooliin ja joukkueen ykkösmaalivahti David Stockdale pelasi kaikki 46 sarjaottelua. Mäenpää pelasi kaudella 2015–2016 yhden FA Cupin pelin ja kaksi Liigacupin peliä. Brighton oli sarjassa kolmas ja joukkue pelasi nousukarsinnoissa, mutta ei noussut Englannin liigaan.


title: Niki Mäenpää

text: Mäenpää jatkoi Brightonin kakkosmaalivahtina kaudella 2016–2017. Hän pääsi debytoimaan Championshipissä 16. elokuuta 2016 ottelussa Brighton–Rotherdam. Stockdale pelasi kuitenkin kaikki muut 45 sarjaottelua. Mäenpää pelasi kaksi FA Cupin ottelua ja kolme Liigacupin ottelua. Joukkueelle kausi oli menestys, sillä se sijoittui sarjassa toiseksi, vain pisteen päähän sarjan voittaneesta Newcastlesta, ja nousi seuraavaksi kaudeksi 34 vuoden tauon jälkeen Englannin liigaan.


title: Niki Mäenpää

text: Mäenpää teki heinäkuussa 2017 vuoden jatkosopimuksen Englannin liigaan nousseen Brightonin kanssa.


title: Niki Mäenpää

text: Niki Mäenpää debytoi ikäluokkansa (1985) maajoukkueessa 18-vuotiaana 1. huhtikuuta 2003 Malmössä pelatussa maaottelussa Ruotsi–Suomi. Hän pelasi oman ikäluokkansa maajoukkueessa kymmenen ottelua.


title: Niki Mäenpää

text: Alle 21-vuotiaiden maajoukkueessa Mäenpää debytoi 19-vuotiaana 30. maaliskuuta 2004 Corradinossa pelatussa maaottelussa Malta–Suomi. Mäenpää pelasi viisi alle 21-vuotiaiden EM-kisojen karsintaottelua ja yhteensä 13 nuorten maaottelua.


title: Niki Mäenpää

text: A-maajoukkueessa Mäenpää debytoi 23-vuotiaana, kun Stuart Baxter valitsi hänet avauskokoonpanoon 2. kesäkuuta 2008 Turussa Veritas Stadionilla pelatussa maaottelussa Suomi–Valko-Venäjä. Ensimmäisen arvokisojen karsintaottelun Mäenpää pelasi 12. lokakuuta 2012, kun Mixu Paatelainen valitsi hänet avauskokoonpanoon Olympiastadionilla pelatussa vuoden 2014 MM-kisojen karsintaottelussa Suomi–Georgia. Mäenpää pelasi MM-karsintojen kahdeksasta ottelusta seitsemän ja vuosina 2012–2013 maajoukkueen ykkösmaalivahtina yhteensä 15 maaottelua. Mäenpää aloitti myös vuoden 2016 EM-kisojen karsinnat A-maajoukkueen ykkösmaalivahtina, mutta menetti paikkansa vuoden 2014 lopussa Lukas Hradeckýlle. Viimeisin Mäenpään pelaama maaottelu on 29. maaliskuuta 2016 pelattu ottelu Norja–Suomi. Yhteensä Mäenpää on pelannut 26 A-maaottelua.


title: Niki Mäenpää

text: "Tilanne 12. elokuuta 2017."


title: Jochim Neiman

text: Jochim Neiman (n. 1600 – 1673) oli saksalaissyntyinen Suomessa toiminut taidemaalari.


title: Jochim Neiman

text: Neiman oli saksalaista käsityöläissukua. Hän muutti Tukholmaan Kustaa II Aadolfin valtakauden alkupuolella ja kouluttautui siellä maalariksi. Suomen nousukausi houkutteli hänet vuonna 1631 työhön Turkuun, missä hän alkuun teki koristelu- ja muuta käsityötä mm. Turun tuomiokirkkoon. Hän oli 1650-luvun alussa Suomen ensimmäinen muotokuvamaalari ja muotokuvamaalauksen uranuurtaja. Hän ikuisti suuren määrän Turun akatemian professoreita mutta lähes kaikki tuhoutuivat Turun paloissa 1738 ja 1827, ja hänen maalauksiaan on yleensäkin säilynyt vain muutama. Osa niistä siirtyi Ruotsiin sinne muuttaneiden mukana. Neimanin työksi arvioitu alkuaan Turun tuomiokirkossa ollut lapsimuotokuva vuonna 1662 kuolleesta Kaarle Kustaanpoika Hornista vainajana on nykyään Nordiska museetissa. Hänen professorimuotokuviaan ovat esimerkiksi maalattu, Gripsholmin linnassa säilynyt piispa Isak Rothoviuksen muotokuva vuodelta 1652 sekä Rauman kirkkoon vuonna 1640 tehtyyn Rauman kirkkoherran Gregorius Clementin (Gregorius Clementis eli Grels Finno) epitafiin maalatut muotokuvat. Maskun kirkon votiivikaapissa olevat Hebla Gallen ja Henrik Hoffmanin muotokuvat on myös kirjattu Neimanin teoksiksi.


title: Jochim Neiman

text: Jochim Neiman käytti Suomessa ensimmäisenä konterfeijarin eli kiertävän maalarin titteliä ja kiersi työkseen muotokuvien teossa. Ruotsin Vaasa-ajan renessanssin muotokuvamaalaus, varsinkin Cornelius Arendtzin tyyli, antoi hänelle tyylillisiä vaikutteita. Hän oli 1600-luvun Suomessa harvoja konterfeijaria, eivätkä useimmat heistä pitäneet oppilaita. Jochim Neiman otti kuitenkin oppilaita, esimerkiksi Abraham Myra (k. 1684) oli hänen oppilaitaan.


title: Timo Ahmaoja

text: Timo Ahmaoja (s. 8. elokuuta 1978 Jyväskylä) on suomalainen pelaajauransa lopettanut jääkiekkoilija. Ahmaoja pelasi useassa SM-liigan joukkueessa sekä uransa viimeisen kauden 2005–2006 Norjan pääsarjassa. Hän pelasi kuitenkin vielä III-divisioonassa kaudella 2014–2015.


title: Kathy Liebert

text: Kathleen "Kathy" H. Liebert (s. 1. lokakuuta 1967, Nashville, Tennessee) on yhdysvaltalainen pokeriammattilainen. Hän on ensimmäinen nainen, joka on voittanut pokeriturnauksen jossa on ollut vähintään 5 000 dollarin turnausmaksu ("buy-in"). Hän on myös ensimmäinen nainen, joka on voittanut pokeriturnauksen, jonka ykköspalkinto on miljoona dollaria. Liebert oli myös pitkään eniten turnauspalkkioita voittanut naispelaaja. Kesäkuun 2014 alussa sijoitus tilastossa oli 2..


title: Kathy Liebert

text: Liebert varttui Long Islandilla New Yorkissa. Hän opiskeli liiketaloutta Marist Collegessa Poughkeepsiessa. Valmistuttuaan Liebert pääsi töihin Dun & Bradstreetille, mutta erosi ansaittuaan osakekaupoilla.


title: Kathy Liebert

text: Liebert aloitti pokeriammattilaisuutensa low-limit peleissä ja palkattuna pelaajana ("prop player") Coloradossa vuonna 1991. Aloitettuaan turnauspelaamisen vuonna 1994 hän oli rahasijoilla useissa World Series of Pokerin turnauksissa, mutta uran suurvoitto tuli ensimmäiseltä Party Poker Million -risteilyltä. Maaliskuussa 2002 käydyn turnauksen sisäänosto oli 8 000 dollaria ja ykköspalkinto miljoona dollaria. Sittemmin Liebert on menestynyt muun muassa World Poker Tourilla, jossa hän on ollut finaalipöydässä kuusi kertaa(lisäksi kerran naisten kutsukilpailussa). Marraskuun 2006 WPT World Poker Finalsin viides tila toi 257 579 dollaria palkintorahoina. WPT:n viidennellä tuotantokaudella hän oli toinen Bay 101 Shooting Star -turnauksessa (palkintosumma 550000 dollaria) ja kolmas North American Poker Championshipissä Kanadassa (277 684 dollaria).


title: Kathy Liebert

text: Kathy Liebert on voittanut urallaan yhden WSOP-rannekkeen. Toukokuussa 2004 pelatun $1,500 Limit Hold'em Shootout -turnauksen ykköspalkinto oli 110 180 dollaria. Tämän lisäksi hän on kahdesti ollut toinen. WSOP:n pääturnauksessa Liebert on kahdesti ollut seitsemästoista (1998 ja 2000).


title: Kathy Liebert

text: Liebert oli mukana GSN:n pokeriohjelmassa "", jonka hän myös voitti.


title: Kathy Liebert

text: Liebert toimii näyttelijä James Woodsin pokerivalmentajana. Tammikuussa 2010 Liebertin pokeriuran turnausansiot ylittivät 5,6 miljoonaa dollaria.


title: Mika Kohonen

text: Mika Kohonen (s. 10. toukokuuta 1977) on suomalainen salibandyn pelaaja ja lajin nelinkertainen maailmanmestari. Hän edustaa Jyväskylän Happeeta. Hän pelasi kausilla 2016–2017 ja 2017–2018 ruotsalaisessa FC Helsingborgissa. Aiemmin hän on pelannut Jyväskylän Happeessa ja kaudella 2015–2016 Seinäjoen Peliveljissä sekä ruotsalaisseuroissa Balrog IK ja Storvreta IBK. Hänet on äänestetty maailman parhaaksi salibandyn pelaajaksi vuosina 2005, 2009, 2010, 2011 ja 2012.


title: Mika Kohonen

text: Kohosella on myös salibandya pelaava veli Mikko Kohonen.


title: Mika Kohonen

text: Nuoruudessaan ahkerasti jalkapalloa ja jääkiekkoa harrastanut Kohonen siirtyi salibandyyn A-juniori-ikäisenä. Kaudella 1995–1996 hän pelasi tulokaskautensa Happeen miesten edustusjoukkueessa, josta tuloksena oli muun muassa pistepörssin 18. sija. Seuraavalla kaudella Kohonen teki salibandyliigassa tehot 13+17=30 ja nousi maajoukkueeseen. Maajoukkuedebyyttinsä Kohonen teki vuonna 1997 Lahden World Games -tapahtumassa.


title: Mika Kohonen

text: Kaudeksi 1998-1999 Kohosen fysiikka oli kehittynyt, mikä näkyi pelaamisessa. Hän teki salibandyliigan silloisen piste-ennätyksen 9+41=50. Seuraavana kautena hän kuitenkin paransi omaa ennätystään vielä 14 pisteellä. Kohonen siirtyi Ruotsiin kaudeksi 2000-2001, kun Ruotsin suurseuroihin lukeutuva Balrog Oilers kutsui hänet joukkueeseensa. Sopimuksen yksityiskohtia ei julkistettu. Muun muassa ruotsalainen Innebandymagazinet nimesi hänet maailman parhaiten palkatuksi salibandypelaajaksi. Kohonen osoittautui panostuksen arvoiseksi tekemällä vuorostaan Ruotsin piste-ennätyksen 39+68=107. Hänet valittiin Ruotsissa myös vuoden miespelaajaksi.


title: Mika Kohonen

text: Kohonen on ollut Ruotsissa pelatessaan maan liigan pistepörssin kärkinimiä joka kaudella.


title: Mika Kohonen

text:
Edustaessaan Happeeta hän saavutti yhden pronssin (1999) ja yhden hopean (2005). Ruotsissakin ensimmäisen mestaruuden metsästys vei oman aikansa, mutta sieltä hänellä on myös täysosuma usean ratkaisupelitappion lisäksi. Vuoden 2008 MM-kisoissa Kohonen voitti kultaa Suomen joukkueessa. Vuoden 2010 kotikisoissa hän voitti kultaa tehden finaaliottelussa kaksi maalia Ruotsin verkkoon. Hänet valittiin myös tähdistökentälliseen.
Salibandyliiga:


title: Mika Kohonen

text:
Ruotsin Superliiga:
Happee:


title: Mika Kohonen

text: Maajoukkue:


title: Počitelj

text: Počitelj on turkkilaisesta arkkitehtuuristaan tunnettu historiallinen kaupunki Hertsegovinan maakunnassa Bosnia ja Hertsegovinassa. Nykyisin kaupunki on kylä Čapljinan kunnassa.


title: Počitelj

text: Kaupunki on rakennettu rinteeseen Neretva-joen itärannalle noin 30 kilometriä Mostarista etelään. Sijainti jyrkkärinteisessä jokilaaksossa teki Počiteljistä strategisesti merkittävän linnoituksen Hertsegovinan sisäosien ja Dalmatian rannikkoalueen välillä. Počiteljin näkyvin maamerkki on Sahat-kulan vartiotorni vuodelta 1664, josta käsin joen ja sen rantaa kulkevan tien liikennettä voitiin tarkkailla.


title: Počitelj

text:
Vuonna 1993 Bosnian kroaattijoukot tuhosivat kaupungin keskeiset historialliset kohteet, muun muassa vuosina 1562–1563 rakennetun Hadži Alijan moskeijan. Hävitettyjä kohteita
on jälleenrakennettu 2000-luvulla muun muassa Unescon tuella.


title: Anni Huotari

text: Anna Maria ”Anni” Huotari (o.s. Torvelainen, 13. heinäkuuta 1874 Viipuri – 15. huhtikuuta 1943 Helsinki) oli suomalainen ompelija ja käsityönopettaja, joka toimi sosialidemokraattisen puolueen kansanedustajana useaan eri otteeseen vuodesta 1907 lähtien aina kuolemaansa 1943 saakka. Hän oli samalla myös yksi Suomen ensimmäisen yksikamarisen eduskunnan kansanedustajista.


title: Anni Huotari

text: Huotari oli 1900-luvun alussa suomalaisen työväenliikkeen näkyvimpiä naishahmoja yhdessä Miina Sillanpään ja Ida Aalle-Teljon kanssa, vaikka hänen on katsottukin jääneen heidän varjoonsa. Hän toimi erityisesti naisten asemaa koskevien lakien tasa-arvoistamisen puolesta sekä ajoi parannuksia lasten- ja vanhustenhuoltoon. Huotari taisteli myös yleisen ja yhtäläisen äänioikeuden puolesta. Hän oli Työläisnaisten Liiton puheenjohtajana naisten saadessa äänioikeuden, jonka jälkeen Huotarin tehtäväksi tuli saada uudet äänioikeutetut osallistumaan vaaleihin. Huotari kannustikin naisia vaaliuurnille muistuttamalla, että uudet kansalaisoikeudet kuuluivat myös heille.


title: Anni Huotari

text: Anni Huotarin puoliso oli kansanedustaja ja päätoimittaja Anton Huotari.


title: Anni Huotari

text: Anni Huotari syntyi Viipurissa piika Ulla Maria Torvelaisen aviottomana lapsena vuonna 1874. Hän aloitti yläkansakoulun 11-vuotiaana ja lopetti sen neljän luokan jälkeen 1889. Huotari sai parhaat arvosanansa lukuaineista, mutta köyhällä äidillä ei ollut varaa laittaa tytärtään kuin käsityökouluun, josta Huotari valmistui vuonna 1892 ja ryhtyi ompelijaksi. Hänen yhteiskunnallinen toimintansa alkoi raittiusyhdistyksestä, mutta Huotari osallistui jo 1890-luvulla ensimmäistä kertaa myös Viipurin työväenyhdistyksen kokouksiin. Vuonna 1900 hänet valittiin Viipurin ompelijattarien ammattiosaston ensimmäiseksi puheenjohtajaksi. SDP:n puoluekokouksiin Huotari osallistui Viipurin työväenyhdistyksen edustajana vuosina 1901 ja 1903.


title: Anni Huotari

text: Syyskuussa 1902 Huotari avioitui "Viipurin Sanomien" toimittajan Anton Huotarin kanssa, joka oli lähtenyt mukaan työväenliikkeeseen Annin innostamana. Vuosina 1903–1912 perheeseen syntyi kuusi lasta, minkä myötä hän alkoi ammatillisten asioiden ohella kiinnittämään huomiota myös lastensuojeluun ja -kasvatukseen. Sosialidemokraattisen Työläisnaisliiton liittotoimikunnan siirtyessä Viipuriin Huotari toimi sen sihteerinä 1902–1905 ja puheenjohtajana 1905–1906. Vuonna 1906 hän oli myös Suomen Ompelutyöntekijättärien Liiton sihteeri. Huotarit muuttivat samana vuonna Tampereelle, kun Anton Huotari sai työpaikan "Kansan Lehden" toimiussihteerinä. Tampereelta käsin Anni Huotari osallistui taisteluun yleisen ja yhtäläisen äänioikeuden puolesta muun muassa kirjoittamalla artikkeleita miehensä toimittamaan lehteen. 1910-luvulla hän toimi kahteen otteeseen Tampereen työväenyhdistyksen naisosaston puheenjohtajana.


title: Anni Huotari

text: Huotari valittiin eduskuntaan Suomen ensimmäisissä yksikamarisen eduskunnan vaaleissa vuonna 1907. Ennen sisällissotaa hänet valittiin uudelleen vielä vuosina 1911, 1913, 1916 ja 1917. Eduskunnassa Huotari toimi erityisesti työläisnaisten aseman parantamiseksi, mutta kiinnitti huomiota myös työsuojeluun, lasten ja nuorten asemaan, työkyvyttömyys- ja vanhuusvakuutuksiin sekä kieltolakiin. Oman taustansa takia hän puhui usein aviottomien lasten oikeuksien puolesta. Jo ensimmäisillä yksikamarisilla valtiopäivillä vuonna 1907 Huotari esitti sosialidemokraattisten naiskansanedustajien anomusehdotuksen aviovaimojen toimivaltaa ja pesän omaisuuden hallintaa koskevan lainsäädännön uudistamiseksi. Tampereella asuessaan Huotari työskenteli myös käsityönopettajana Parkanossa.


title: Anni Huotari

text: Sisällissodan aikana Huotari toimi kansanvaltuuskunnan lainvalmistelukunnan jäsenenä. Anni Huotarin omat näkemykset sodasta eivät ole tiedossa, mutta Anton Huotarin lapsilleen osoittaman kirjeen mukaan he lähtivät kansanvaltuuskunnan toimintaan uskollisuudesta työväenliikkeelle, jota molemmat olivat pitkään palvelleet. Sodan loppuvaiheessa Huotarit päättivät lähes kaikkien muiden kansanvaltuuskunnan jäsenten tavoin paeta Neuvosto-Venäjälle. He jättivät lapsilleen jäähyväiskirjeen, jossa annettiin myös ohjeita omaisuuden realisoimisesta rahaksi ja pohdittiin heidän tulevaisuuttaan. Viipurissa Anni kuitenkin päätti, ettei voi jättää lapsiaan ja näin Huotarit antautuivat valkoisille. Lokakuussa 1918 Anni Huotari sai valtiopetoksesta viiden vuoden ja neljän kuukauden kuritushuonerangistuksen, jota hän suoritti Hämeenlinnan pakkotyölaitoksessa. Huotari pääsi ehdonlaiseen kesäkuussa 1919 ja armahdettiin lopulta 1921.


title: Anni Huotari

text: Työleiriltä vapauduttuaan Huotari oli vanhentunut, väsynyt ja laihtunut. Hän palasi kuitenkin välittömästi järjestötoimintaan, vaikkei kansalaisluottamuksensa menettäneenä voinut olla mukana yhdistyksissä varsinaisena jäsenenä. Tämän vuoksi hän osallistui aluksi kokouksiin Tampereelle perustetun "Kansan Sanan" toimittajana. Vuonna 1920 Huotari valittiin jälleen Tampereen työväenyhdistyksen naisosaston puheenjohtajaksi. Anton Huotari vapautui tammikuussa 1922, jonka jälkeen Anni pystyi jälleen lähtemään täysipainoisesti mukaan politiikkaan. Vuoden 1922 kunnallisvaaleissa hänet valittiin Tampereen kaupunginvaltuustoon, ja saman vuoden eduskuntavaaleissa Huotari oli SDP:n naisten pääehdokas. Vuonna 1923 perhe muutti Helsinkiin Anton Huotarin tultua valituksi "Suomen Sosialidemokraatin" päätoimittajan tehtävään.


title: Anni Huotari

text: Vuoden 1922 vaalien lisäksi hänet valittiin eduskuntaan myös seuraavissa vaaleissa 1924. Vuonna 1927 päättyneen kansanedustajakauden jälkeen Huotari nousi uudelleen eduskuntaan 1932 kuolleen Hilda Seppälän tilalle ja valittiin vielä tämän jälkeen kolmasti vuosien 1933, 1936 ja 1939 vaaleissa. Presidentin valitsijamiehenä Huotari oli vuosina 1925, 1937, 1940 ja 1943.


title: Anni Huotari

text: Huotari toimi vuosina 1932–1940 Suomen Sosialidemokraattisen Työläisnaisliiton puheenjohtajana ja johti Helsingin Sosialidemokraattista Naisyhdistystä vuodesta 1932 kuolemaansa saakka. Helsingin kaupunginvaltuustossa Huotari oli vuodet 1926–1928 ja 1931–1933. Helsingissä Huotari oli mukana muun muassa perustamassa vanhainkotia vähävaraisille naisille. Unioninkadulla toimintansa aloittanut pieni vanhainkoti nimettiin hänen mukaansa Anni-kodiksi, ja 1952 sen tilalle rakennettiin nykyisinkin toimiva Käpyrinteen vanhainkoti. 1930-luvun lopulla alkoi Huotarin ansiosta työläisäitien lomatoiminta, kun valtion budjettiin otettiin määräraha varattomien äitien kesävirkistykseen.


title: Anni Huotari

text: Anni Huotarin viimeisiä vuosia varjostivat hänen läheistensä kuolemat. Perheen nuorin lapsi, vuonna 1912 syntynyt Tapio, kuoli jo vanhempiensa vankeusaikana, ja Anton Huotari puolestaan teki itsemurhan vuonna 1931. Pariskunnan 1903 syntynyt ensimmäinen lapsi Aune, joka oli myös itse mukana yhteiskunnallisessa toiminnassa, kuoli keuhkotautiin vuonna 1933, ja vanhempi poika Tauno (s. 1908) kaatui jatkosodassa vuonna 1942. Huotarin terveys heikkeni viimeisinä elinvuosina, mutta hän jaksoi edelleen hoitaa yhteiskunnallisia tehtäviään. Huotari kuoli huhtikuussa 1943 liikenneonnettomuudessa ollessaan palaamassa Helsingin työväentalolla järjestetystä naisliiton kokouksesta. Hänen ruumiinsiunauksensa Hietaniemen krematorion kappelissa toimitti kokoomuksen kansanedustaja ja entinen ministeri Paavo Virkkunen. Tilaisuudessa puhuivat muun muassa Sylvi-Kyllikki Kilpi ja Väinö Tanner. Huotarin tilalle eduskuntaan nousi Lempi Lehto.


title: Jaakko Hintikka (urheilija)

text: Jaakko Hintikka (s. 15. syyskuuta 1976) on suomalainen entinen salibandyn pelaaja. Hän pelasi koko 11 kauden mittaisen uransa Espoon Oilersissa. Hän oli pitkään Oilersin kapteeni ja Salibandyliigan kaikkien aikojen tehotilaston kärkinimiä. Hän piti halussaan kauden 2009–2010 alussa yhden kauden tehopiste-ennätystä 48+60=108, jonka hän teki kaudella 2005–2006.


title: Jaakko Hintikka (urheilija)

text: Hintikan perhe muutti Belgiaan hänen ollessa 3-vuotias. Vuoden jälkeen tie vei Ruotsiin ja Tukholmaan, jossa hän innostui kaikenlaisesta palloilusta, erityisesti jääkiekosta. Hintikan ollessa peruskoulun kuudennella luokalla perhe muutti takaisin Espooseen, Suomeen. Koska sopivaa jääkiekkojoukkuetta ei löytynyt, Hintikka alkoi harrastaa salibandyä Olarin seurakunnan joukkueessa, josta innostus lajia kohtaan lähti käyntiin.


title: Jaakko Hintikka (urheilija)

text: 15-vuotiaana Hintikka siirtyi EBT:n B-junioreihin, jolloin hän alkoi panostaa lajiin tosissaan. Hän kehittyi nopeasti, ja parissa vuodessa hän oli jo mukana EBT:n 2. divisioonassa (kolmanneksi korkeimmalla sarjatasolla) pelaavassa edustusjoukkueessa. EBT nousi 1. divisioonaan kaudella 1993–1994, ja seuran parhaimmisto siirtyi pääsarjajoukkue Espoon Oilersin riveihin. Hintikka päätti kuitenkin jäädä vielä vuodeksi EBT:hen suuremman vastuun toivossa. Lisääntynyt vastuu miesten peleissä kehitti kovasti nuorta lupausta, joka onkin sanonut kaudesta 1994–1995: "se vuosi kehitti minua pelaajana aivan älyttömästi. Sain paljon peliaikaa ja myös vastuuta yli- ja alivoimissa." Kauden päätteeksi hän siirtyi Oilersiin.


title: Jaakko Hintikka (urheilija)

text: Ensimmäinen kausi Hintikalta meni hieman totutellessa, kun kokeneemmat pelaajat kantoivat päävastuun joukkueen menestyksestä. Silti Hintikka naputteli ensimmäisenä kautenaan tehot 11+4=15. Seuraavana vuonna Hintikka nousi jo alkukaudesta parrasvaloihin ja oli liigan parhaita hyökkääjiä naputellen pisteitä yli piste-per-ottelu tahtiin. Hintikan johdolla Oilers saavutti seurahistoriansa ensimmäisen mitalin, pronssin. Seuraavina kausina hän vakiinnutti paikkansa salibandyn ehdottomassa eliitissä nousten yhdeksi lajin valovoimaisimmista tähdistä.


title: Jaakko Hintikka (urheilija)

text: Hintikan ja Oilersin muistettavimpiin tekoihin voidaan lukea kauden 1998–1999 mestaruus, jolloin Oilers käänsi finaalisarjan VFT:tä vastaan edukseen oltuaan otteluarjassa tappiolla 2–0. Kaudella 2001–2002 Hintikka pääsi uudelleen juhlimaan mestaruutta, kun finaalissa kaatui Josba.


title: Jaakko Hintikka (urheilija)

text: Kaudeksi 2002–2003 Hintikka liittyi AIK:n joukkueeseen, jossa pelasivat mm. Gustaf Ericson ja Mikael Gunnarzon. Kovin odotuksin kauteen lähtenyt joukkue joutui kuitenkin pettymään jo pudotuspelien ensimmäisellä kierroksella, eikä Hintikankaan peli luistanut parhaaseen malliin. Joukkueen kovan keskushyökkääjäosaston takia Hintikka joutui pelaamaan lähinnä kärkipelaajan roolia, eikä hän sopeutunut uudelle pelipaikalleen.


title: Jaakko Hintikka (urheilija)

text: Seuraavaksi kaudeksi Oilers sai kapteeninsa takaisin, ja päästyään taas keskushyökkääjäksi tutulle paikalleen Hintikka paukutti kahdella seuraavalla kahdella kaudella runkosarjassa tehot 37+37=74 ja 27+37=64. Hyvästä runkosarjamenestyksestä huolimatta Oilers jätettiin pronssille 2003–2004 ja seuraavana vuonna kokonaan mitalipelien ulkopuolelle.


title: Jaakko Hintikka (urheilija)

text: Kaudelle 2005–2006 tuli kuitenkin mestaruus, kun Oilers kukisti SSV:n finaalisarjassa selkeästi 3–0-otteluvoitoin. Hintikka latoi yhdessä tutkaparinsa Tero Tiitun kanssa maaleja rikkoen 100 tehopisteen haamurajan salibandyliigan kaikkien aikojen ennätystehoilla 48+60=108. Kausi 2006–2007 jäi Hintikan viimeiseksi, kun hän ilmoitti puolivälieriin päättyneen kauden jälkeen lopettavansa aktiiviuransa.


title: Jaakko Hintikka (urheilija)

text: Hintikka ei ole koskaan ollut kentän sähäkimpiä ja nopeimpia pelaajia, vaan hänen pelinsä on perustunut loistavaan tekniikkaan ja hyvään pelisilmään. Luontaisena maalintekijänä hän on ollut vakuuttava hyökkäysten päättäjä, mutta muistetaan ennen kaikkea loistavana pelintekijänä. Hyvän tekniikkansa ja pallon suojauksensa ansiosta hän oli yksi liigan vaikeimpia pelaajia puolustaa. Henkisellä puolella Hintikka oli todellinen johtaja, mistä kertoo jo monivuotinen rooli Oilersin ja Suomen maajoukkueen kapteenina.


title: S/S Aranda

text: S/S Aranda oli alun perin Vulcan Oy:n telakalla Turussa rakenteilla ollut venäläinen miinanraivaaja, jonka runko jäi suomalaisten haltuun keskeneräisenä venäläisten poistuessa itsenäistyneestä Suomesta. Siitä päätettiin tehdä jäävahvistettu matkustaja-alus, koska sellaisella olisi eniten tarvetta. Aluksen mitat olivat 46,3 x 8,5 x 3,4 metriä, uppoama 350 tonnia ja höyryhiilikoneiston teho 650 hevosvoimaa. Nimeksi sille annettiin "Aranda". Aluksen osti telakalta vuonna 1920 turkulainen "Meritoimi Oy", joka käytti sitä Tukholman liikenteessä.


title: S/S Aranda

text: Helmikuussa 1921 Turun saariston yhteysalukseksi vuokrattu "S/S Dragsfjärd" upposi yllättäen Turun satamaan. Saman vuoden heinäkuussa valtioneuvosto myönsi määrärahan, jolla voitaisiin ostaa tarkoitukseen sopiva matkustaja-alus, ja valinta osui Arandaan.


title: S/S Aranda

text: "Aranda" osoittautui näppäräksi alukseksi: siinä oli matkustajia varten erikseen herrojen ja naisten salongit ja lisäksi seitsemän neljän hengen hyttiä, ruokasali ja kahvila - siis aikakauteensa nähden poikkeuksellisen hyvin varustettu alus. Aranda liikennöi Turun ja Maarianhaminan väliä myös kelirikko-oloissa ja poikkesi lukuisiin laitureihin pitkin reittiä; sen siis voidaan sanoa olleen eräs ensimmäisistä kelirikkoaluksista.


title: S/S Aranda

text: Alus oli mukana myös panssarilaiva Ilmarisen tuhoksi koituneessa operaatio Nordwindissä. "Aranda" oli eräs ensimmäisiä sotakorvaukseksi valittuja aluksia ja se toimitettiin Neuvostoliittoon syksyllä 1944.


title: Ville Heimonen

text: Vilho (Ville) Heimonen (6. maaliskuuta 1875 Rautalammi – 1. heinäkuuta 1951 Kotka) oli liikemies ja yksi Suomen ensimmäisistä kansanedustajista. Hänen puolueensa oli SDP.


title: Ville Heimonen

text: Heimonen syntyi Rautalammilla mäkitupalainen Paul Vilhelm Heimoselle ja Klara Manniselle 1875 ja meni naimisiin Mathilda Pullolan kanssa 1903. Hän oli kansanedustajana 1907–08 edustaen Viipurin läänin läntistä vaalipiiriä. Hän oli uransa aikana aluksi tukkityömiehenä Kymissä ja sitten Sahateollisuustyöväen liiton sihteerinä ja luottamusmiehenä Kotkassa sekä Kotkan sosialidemokraattisen piirin puhujana. Myöhemmin Heimonen oli Kotkan kunnallisneuvoston puheenjohtajana vuonna 1918 ja toimi liikemiehenä Kotkassa.


title: Puoskari

text: Puoskari tarkoittaa seuraavia asioita:


title: Billy’s Band

text: Billy’s Band on pietarilainen rock-yhtye, joka kuvailee musiikkiaan ilmaisulla ”"Funeral Dixieland with an Infinite Happy End"” (). Se sai alkunsa Pietarin ja Moskovan rock-klubeissa 1990-luvun loppupuolella. Yhtye on ilmoittanut suurimman musiikillisen vaikutteensa olevan Tom Waits. Yhtye on konsertoinut ulkomailla muun muassa Virossa, Saksassa, Suomessa ja Liettuassa. Omien sävellysten lisäksi yhtye esittää myös Tom Waitsin covereita. Yhtyeen musiikkityyliä on kotsuttu blues-absurdiksi tai alko-jazziksi.


title: Billy’s Band

text: Yhtyeen perustaja, Vadim Novik on koulutukseltaan lastenlääkäri ja työskenteli Pietarin lastenlääketieteen akatemiassa, kunnes vuonna 1999 ajautui "The Boom Brothers" -nimisen rock-klubin johtajaksi. Yhtyeen ensimmäiset esiintymisen olivat tässä Novikin johtamassa klubissa. Novik soittaa yhtyeessä kontrabassoa, pianoa, banjoa ja toimii päävokalistina. Lisäksi hän säveltää yhtyeen kappaleet. Yhtyeen muut jäsenet ovat Andrei Ryžik (kitara, dobro), Anton Matezius (haitari, lyömäsoittimet) ja Mihail Židkih (saksofoni, piano).


title: Konepaja (Helsinki)

text: Konepaja on uusi rakennettava asuin- ja toimistoalue Helsingin kantakaupungissa. Konepajan alue rajoittuu etelässä Aleksis Kiven katuun, idässä Sturenkatuun, pohjoisessa Teollisuuskatuun ja lännessä Ratapihantiehen. Konepajan asuinalue on osa Vallilaa, mutta rajoittuu myös Alppilaan ja Itä-Pasilaan. Vuosina 1901 – 2001 alueella sijaitsi VR:n Pasilan konepaja. Sinne johtava pistoraide erkani Sörnäisten satamaradasta, joka alkoi Pasilan ratapihalta. Konepajan säilytettävät rakennukset tunnetaan nykyään nimellä Vallilan makasiinit.


title: Konepaja (Helsinki)

text: Konepajan uusi asuinalue mitoitetaan kaikkiaan 2 500 asukkaalle. Ensimmäiset asunnot valmistuivat vuoden 2007 lopulla, ja rakentaminen jatkuu vuoteen 2020 saakka.


title: Konepaja (Helsinki)

text: Alueen poikki kulkee raitiolinja numero 9, joka otettiin käyttöön elokuussa 2008.


title: Huoltomoduuli

text:
Huoltomoduuli on avaruusalusten osa, johon on sijoitettu lukuisia tukijärjestelmiä. Juuri ennen ilmakehään paluuta, kun huoltomoduuli on käynyt tarpeettomaksi, se irrotetaan.
Huoltomoduulissa on yleensä:


title: Layne Flack

text: Layne Flack (s. 18. toukokuuta 1969, Rapid City, Etelä-Dakota) on yhdysvaltalainen pokeriammattilainen.


title: Layne Flack

text: Flack on urallaan voittanut kuusi World Series of Pokerin (WSOP) ranneketta ja yhden World Poker Tourin (WPT) turnauksen. Flack varttui Montanassa ja ennen pokeriuraansa hän toimi jakajana. Uralla menestyväksi pokerinpelaajaksi häntä auttoivat Johnny Chan ja Huck Seed.


title: Layne Flack

text: Layne Flack edustaa Full Tilt Poker -nettipokerihuonetta. Elokuussa 2007 Flackin pokeriuran turnausansiot ylittivät 3,4 miljoonaa dollaria.


title: Layne Flack

text: Flack on voittanut kuusi WSOP-turnausta ja voitettuaan kaksi peräkkäistä turnausta vuonna 2002 hän sai lempinimen "Back-to-Back Flack" ("peräkkäiset Flack"). Voittojen lisäksi Flackillä on kaksi kakkos- ja kolmostilaa.


title: Layne Flack

text: Flackin toistaiseksi ainoa WPT-voitto tuli helmikuussa 2003 WPT Pro-Celebrity Invitational -kutsuturnauksesta. Ykköspalkinto turnauksessa oli 125 000 dollaria. Kolmesta finaalipöytäsijoituksesta arvokkain oli UltimateBet.Com Poker Classicin kakkostila syksyllä 2004, josta Flack ansaitsi puoli miljoonaa dollaria. Kolmas Flack oli vuoden 2002 World Poker Finals -turnauksessa.


title: Ampumahiihto talviolympialaisissa 1976

text: XII talviolympialaisissa Innsbruckissa vuonna 1976 ampumahiihto oli viidettä kertaa olympialaisten ohjelmassa. Ampumahiihdossa järjestettiin kaksi kilpailutapahtumaa: miesten 20 kilometrin kilpailu sekä 4 × 7,5 kilometrin viesti.


title: Nina Bang

text: Nina Henriette Wendeline Bang (o.s. "Ellinger", 6. lokakuuta 1866 – 25. maaliskuuta 1928) oli tanskalainen sosiaalidemokraattinen poliitikko ja historioitsija.


title: Nina Bang

text: Bang oli Tanskan ensimmäinen naisministeri ja aikansa harvoja akateemisen oppiarvon suorittaneita tanskalaisnaisia. Hän oli marxisti ja innokas sosiaalidemokraatti mutta suhtautui ristiriitaisesti naisasialiikkeeseen, eikä häntä voi pitää feministinä.


title: Nina Bang

text: Bangin vanhemmat olivat saksalaisia maahanmuuttajia. Hän oli perheensä yhdeksästä lapsesta seitsemäs. Perheen äiti kuoli Bangin ollessa lapsi. Vaikka perheen taloudellinen tilanne oli tiukka, Bang pääsi opiskelemaan historiaa Kööpenhaminan yliopistoon, josta hän valmistui vuonna 1894. Hän avioitui Gustav Bangin kanssa 1895.


title: Nina Bang

text: Nina ja Gustav Bang kirjoittivat vuonna 1892 Tanskan historiateoksen "Lærebog i Danmarks Historie". Nina Bang aloitti 1900-luvun alussa lähdeteossarjan toimittamisen Juutinrauman tullikamarin rekistereistä (Tabeller over skibsfart og vaeretransport gennem Oeresund 1497-1783). Hänen toimittamansa kahden ensimmäisen osan jälkeen historioitsija Knud Kurst jatkoi työtä. Tästä teossarjasta muodostui uuden ajan alun taloushistorian alalla eräs tärkeimmistä toimitetuista lähteistä. Yhteensä lähdeteoksia julkaistiin seitsemän vuosien 1906-1953 välisenä aikana ja ne ovat muodostaneet tärkeän pohjan Itämeren ja Euroopan taloushistorian tutkimukselle vielä 2000-luvun alussa ennen rekisteriaineiston digitalisointia.


title: Nina Bang

text: Vuonna 1895 Nina ja Gustav Bang liittyivät sosiaalidemokraattiseen puolueeseen, mikä ei ollut tuolloin tavallista akateemiselle perheelle. Poliittinen kiinnostus johti siihen, että Nina Bang aloitti vuonna 1898 toimittajana Social-Demokraten-lehdessä. Hänet valittiin vuonna 1903 Tanskan sosiaalidemokraattisen puolueen puoluehallitukseen, jossa hän oli ainoa nainen vuoteen 1918, vuonna 1913 Kööpenhaminan kunnanvaltuustoon ja vuonna 1918 Tanskan parlamentin (Folketinget) ylähuoneeseen (Landstinget).


title: Nina Bang

text: Poliitikkona Bang oli mukana vaikuttamassa naisten asemaan ja ajoi voimakkaasti muun muassa naisten äänioikeutta. Hän ei kuitenkaan nähnyt naisasiaa erillisenä kysymyksenä vaan ainoastaan yhtenä osana luokka- tai tasa-arvotaistelua. Niinpä hän muun muassa vastusti erillisten naisjärjestöjen perustamista ja kannatti naisten yötyökieltoa.


title: Nina Bang

text: Kun Tanskan sosiaalidemokraatit muodostivat ensimmäisen hallituksensa 1924, Bang valittiin opetusministeriksi, ja hän oli Pohjoismaiden ensimmäinen naisministeri. Opetusministerinä Bangin tavoitteena oli Tanskan ja opettajakoulutuksen parantaminen ja koulujärjestelmän tasa-arvoistaminen niin, että kaikilla olisi mahdollisuus samaan peruskoulutukseen ("folkens skole", vertaa peruskoulu). Bangin ajamat muutokset kohtasivat kuitenkin voimakasta vastarintaa, eikä niistä mennyt läpi yksikään merkittävä.


title: Nina Bang

text: Bang sairastui ministerikautensa loppuaikoina vakavasti. Siitä huolimatta hän asettui ehdolle, ja hänet valittiin uudestaan Landstingetin jäseneksi vuoden 1926 vaaleissa. Sairautensa takia hän ei kuitenkaan juuri jaksanut osallistua parlamenttityöskentelyyn. Hän kuoli 61-vuotiaana vuonna 1928.


title: Krystyna Feldman

text: Krystyna Zofia Feldman (1. maaliskuuta 1916 Lviv – 24. tammikuuta 2007 Poznań) oli puolalainen näyttelijä.


title: Krystyna Feldman

text: Feldman syntyi Lvivissä, joka nykyisin sijaitsee Ukrainan alueella. Hänen elokuvadebyyttinsä tapahtui vuonna 1953 Jerzy Kawalerowiczin elokuvassa "Celuloza". Vuodesta 1983 lähtien hän esiintyi Poznańin Teatr Nowyssä. Vuonna 2004 Feldmanille myönnettiin elokuvafestivaalilla Gdyniassa "parhaan naisnäyttelijän" palkinto.


title: Krystyna Feldman

text: Feldman esiintyi lisäksi isoäitinä puolalaisessa televisiosarjassa "Świat według Kiepskich". Hän kuoli Poznańissa tammikuussa 2007.


title: White Flame

text: White Flame on suomalainen rockyhtye, joka esittää musiikkiaan englanniksi. Yhtyeen muodostavat laulaja Vince, kitaristi Anthon, basisti Sammye sekä rumpali Jony.


title: White Flame

text: White Flame teki marraskuussa 2006 kahden vuoden ja kahden albumin levytyssopimuksen indie-yhtiö North & Southin kanssa.


title: White Flame

text: White Flamen kappale ”Kill The Radio”, josta on myös tehty musiikkivideo, joutui Yhdistyneessä kuningaskunnassa osittaiseen soittokieltoon MTV-musiikkikanavalla. Kappale arvostelee radioiden soittolistoja. Suomessa ”Kill The Radio” nousi virallisen singlelistan ykköseksi viikolla 26/2007.


title: White Flame

text: Yhtyeen esikoisalbumi "Yesterday’s News" julkaistiin 22. elokuuta 2007. Sen ovat tuottaneet Hanoi Rocksinkin takaa tunnetun Major Leidén Productionsin Hannu Leidén ja Petri Majuri. Albumilla on 13 kappaletta, joista ”Swimsuit Issue Centerfoldilla” vierailee Michael Monroe. Euroopassa "Yesterday’s News" julkaistiin 7. marraskuuta 2008 yhteistyössä Twilight Distributionin ja Sonyn kanssa. Singlen ”Hour of Emptiness” musiikkivideo tehtiin yhteistyössä "" -elokuvasta tunnetu Energia Productionsin kanssa. Video liittyy löyhästi "Iron Sky" -elokuvaan. Vuonna 2012, elokuvan ilmestyessä White Flame teki kappaleesta päivitetyn version yhdessä Manzana-orkesterin kitaristi/tuottaja Henri Virsellin kanssa.


title: White Flame

text: Vuoden 2008 alussa yhtye teki ensimmäisen kiertueensa Englannissa. Myöhemmin keväällä yhtye julkaisi ”Phoenix”-livesinglen, joka on taltioitu kiertueella. Kappaleesta on tehty myös video. White Flame teki lokakuussa kymmenen keikan Euroopan-kiertueen "Yesterday’s Newsin" kansainvälisen julkaisun tueksi yhdessä Lovexin kanssa. Kiertue kattoi Saksan, Tšekin, Sveitsin, Itävallan sekä Viron.


title: White Flame

text: Syksyn 2008 ja talven 2009 aikana White Flame työsti seuraavan levynsä "Tour Bus Diaries", joka julkaistiin Suomessa 25. maaliskuuta 2009 ja kymmenessä muussa Euroopan maassa 27. maaliskuuta. Levyn ensimmäinen single Suomessa oli ”Tall Thin In” ja Keski-Euroopassa ”Certainly Something”. ”Certainly Something” oli julkaisunsa jälkeen useita viikkoja Suomen virallisella lataus- ja singlelistalla kymmenen kärjessä ja ylsi molemmissa parhaimmillaan kolmanneksi. Albumin ilmestymisen jälkeen yhtye aloitti kiertueensa, joka kattoi Suomen lisäksi viisi muuta Euroopan maata. Bändin seuraava single oli ”Frontrow Girl”, jonka video on laulaja Vincen esikoisohjaus. Video on kuvattu tamperelaisessa rock-ravintola Jack The Roosterissa. ”Frontrow Girl” nousi Suomessa sekä lataus- että singlelistan kärkeen.


title: White Flame

text: Vuonna 2010 bändi aloitti kolmannen levynsä kappaleiden työstämisen. Kesällä 2011 kitaristi Anthon liittyi Flinch-orkesteriin. Syksllä 2011 White Flame aloitti äänitykset ruotsalaisella Bauman studiolla tuottaja Chris Laneyn kanssa.


title: White Flame

text: Vuonna 2012 bändin rumpalin Jonyn hallinnoima Live Rock Finland laajensi toimintaansa (muun muassa keikkamyynti) levybisnekseen solmittuaan jakelusopimuksen Playground Musicin kanssa. Live Rock Finlandin ensimmäisenä julkaisuna oli White Flamen kolmannen albumin ensimmäinen single, ”I Know Where You Live”. Bändi oli yksi pääesiintyjä Kukkaisrockissa. Kolmas levy "Cougar" julkaistiin marraskuussa 2012.


title: Sinfonia nro 94 (Haydn)

text: Joseph Haydnin sinfonia nro 94 G-duuri eli "Rummuniskusinfonia" valmistui vuonna 1791. Kantaesityksensä jälkeen se sai Isossa-Britanniassa lisänimen "Surprise" (engl. yllätys), sillä sen toisessa osassa on "yllätys", joka Haydnin mukaan "saa naiset kirkaisemaan". Saksankielisellä alueella sinfonian lisänimi on "Die Symphonie mit dem Paukenschlag", ja sen mukaisesti suomenkielinen nimi on "Rummuniskusinfonia".


title: Sinfonia nro 94 (Haydn)

text: Sinfoniassa on neljä osaa:


title: Carmen Electra

text: Tara Leigh Patrick (s. 20. huhtikuuta 1972 Sharonville, Ohio), tunnetaan paremmin taiteilijanimellään Carmen Electra, on yhdysvaltalainen malli, näyttelijä, televisiopersoona ja laulaja. Electra tunnetaan parhaiten roolistaan "Baywatch"-televisiosarjassa.


title: Carmen Electra

text: Electra on näytellyt pieniä rooleja lukuisissa elokuvissa, kuten esimerkiksi "Scary Movie" ja "Scary Movie 4". Lisäksi Electralla ja hänen puolisollaan Dave Navarrolla oli tositelevisiosarja "Til Death Do Us Part: Carmen + Dave".


title: Carmen Electra

text: Electran debyyttialbumi "Carmen Electra" ilmestyi helmikuussa 2003, mutta hän lopetti laulamisen heikon menestyksen vuoksi. Hän on myös entinen The Pussycat Dolls -yhtyeen jäsen.


title: Carmen Electra

text: Electra oli lyhyesti naimisissa koripalloilija Dennis Rodmanin kanssa vuosina 1998–1999. Toisen avioliittonsa Electra solmi kitaristi Dave Navarron kanssa vuonna 2003, mutta vuonna 2006 he ilmoittivat eroavansa. Vuonna 2008 Electra kihlautui muusikko Rob Pattersonin kanssa, mutta he ovat sittemmin eronneet.


title: Kusti Arhama

text: Kusti Gerhard Arhama (vuoteen 1935 Arffman, 15. huhtikuuta 1885 Sotkamo – 20. toukokuuta 1957 Sotkamo) oli maanviljelijä ja Maalaisliiton kansanedustaja 1917–1930 ja 1933–1944. Ennen kansanedustajan uraansa Arhama asui Yhdysvalloissa kymmenen vuoden ajan.


title: Aurelius Victor

text: Sextus Aurelius Victor (noin 320 – noin 390) oli roomalainen historioitsija ja poliitikko. Hän kirjoitti Rooman historiaa käsittelevän teoksen, joka käsitti ajanjakson Augustuksesta Julianus Apostataan. Aurelius Victor on luultavasti sama henkilö joka oli konsulina vuonna 369 yhdessä Valentinianus I:n pojan kanssa ja Rooman prefektinä vuonna 389.


title: Aurelius Victor

text: Neljää pienempää teosta on myös väitetty Aurelius Victorin kirjoittamiksi:


title: Aurelius Victor

text: Nämä neljä teosta julkaistaan yleensä yhdessä nimellä "Historia Romana".


title: Kalle Kotipsykiatri

text: Kalle Kotipsykiatri oli vuonna 1984 MikroBitti-lehden ensimmäisessä numerossa julkaistu suomenkielinen keskusteleva tietokoneohjelma (chatbot), joka antoi vaikutelman tekoälystä. Ohjelman oli kirjoittanut Pekka Tolonen Apple II -kotitietokoneelle, ja ohjelman käänsi Commodore 64 -kotitietokoneelle Jyrki Kasvi.


title: Kalle Kotipsykiatri

text: MikroBitin numero 1/1984 sisälsi laajan artikkelin tekoälystä ja Kalle Kotipsykiatri -ohjelmasta. Lehti julkaisi ohjelman BASIC-kielisen ohjelmalistauksen kokonaisuudessaan, mutta koska Kasvi oli lisännyt ohjelmakoodiin kirosanoja käsittelevän rutiinin, toimitus oli sensuroinut osan koodista. Seurauksena ohjelma ei julkaistussa muodossa toiminut lainkaan, ja MikroBitti joutui vuosien ajan korjailemaan aikaisemmin julkaistua ohjelmalistausta sekä epätäydellisiä korjausyrityksiä.


title: Kalle Kotipsykiatri

text: Kalle Kotipsykiatri pohjautui idealtaan Joseph Weizenbaumin vuonna 1966 kehittämään Elizaan, joka simuloi psykoterapiaa.


title: Kalle Kotipsykiatri

text: Apple II:n ja Commodore 64:n lisäksi Pekka Tolonen on kääntänyt Kalle Kotipsykiatrin Commodore VIC-20:lle. ja Mikroilijat ry Spectravideo SV-328:lle.


title: Kalle Kotipsykiatri

text: Pekka Tolosen muut Kalle-teknologiaan perustuvat keinopersoonat ovat Yrtsi (punkkari) ja Eroottinen Keinopersoona Lulu. Lulu esiteltiin Tiedekeskus Heurekan Ajattelevatko Koneet -näyttelyssä ja demonstroi ensimmäisenä Suomessa Atari-kotitietokoneen mahdollisuuksia interaktiivisten kuva-, ääni- ja puhesynteesisovellusten toteutuksessa. Pekka Tolonen työskentelee Second Life -yhteisössä ja kehittää Kalle 2.0 -teknologiaan perustuvia automaattisesti käyttäjää tulkitsevia kehonkielianimaatiota avatareille.


title: Salibandyn II-divisioona

text:
Miesten II-divisioona on Suomen kolmanneksi korkein salibandyn sarjataso. Sarjaa pelataan alueittain kaikilla Salibandyliiton alueilla: Etelä-Suomessa, Länsirannikolla, Sisä-Suomessa, Kaakkois-Suomessa, Savo-Karjalassa, Pohjanmaalla ja Pohjois-Suomessa. Etelä-Suomessa II-divisioona pelataan kahdessa eri tasolohkossa.
II-divisioonassa ottelut pelataan yksittäisinä ja ottelu kestää 3 x 20 minuuttia.


title: Salibandyn II-divisioona

text: II-divisioonan jokaisen alueen voittaja ja Etelän toinen pääsevät Divarikarsintoihin karsimaan paikasta Miesten Divariin seuraavalle kaudelle.


title: Salibandyn II-divisioona

text: Etelä-SuomiLohko 1 (A-taso)


title: Salibandyn II-divisioona

text:
LänsirannikkoLohko 3
Kaakkois-SuomiLohko 5
PohjanmaaLohko 7


title: Salibandyn II-divisioona

text:
Etelä-SuomiLohko 2 (B-taso)
Sisä-SuomiLohko 4
Savo-KarjalaLohko 6
Pohjois-SuomiLohko 8
31.12.2018 Salibandyliitto tiedotti, että Divarin ja II-divisioonan väliin perustetaan kaudelle 2020-2021 Suomisarja. Sarja pelataan kolmessa 10 joukkueen lohkossa ylialueellisena. Ottelut pelataan yksittäisinä. Pohjois-Suomen joukkueet eivät osallistu Suomisarjaan.


title: Salibandyn II-divisioona

text: Naisten II-divisioona


title: Ampumahiihto talviolympialaisissa 1980

text: XIII talviolympialaisissa Lake Placidissa vuonna 1980 ampumahiihto oli kuudetta kertaa olympialaisten ohjelmassa. Ampumahiihdossa järjestettiin kolme kilpailutapahtumaa: miesten 10 ja 20 kilometrin kilpailut sekä 4 × 7,5 kilometrin viesti.


title: Bulldoser

text: Bulldoser on vuonna 1998 perustettu tamperelainen punk/rock-yhtye. Yhtye on tehnyt kiertueita muun muassa Baltiassa ja Saksassa.


title: Sabatier-reaktio

text: Sabatier-reaktiossa hiilidioksidi ja vety muuntuvat korkean lämpötilan ja nikkelikatalyytin vaikutuksesta metaaniksi ja vedeksi. Reaktion löysi ranskalainen kemisti Paul Sabatier vuonna 1887. Reaktion hyötysuhdetta voidaan parantaa esimerkiksi käyttämällä alumiinioksidia katalyyttinä nikkelin sijaan.


title: Sabatier-reaktio

text: Reaktio on eksoterminen.


title: Sabatier-reaktio

text: Sabatier-reaktiota voidaan käyttää metaanipohjaiseen energian varastointiin. Ensin sähköenergialla tuotetaan vetyä elektrolyysi-reaktiossa. Sitten sabatier-reaktiolla muunnetaan vety metaaniksi. Metaani on vetyä huomattavasti helpompi käsiteltävä ja maakaasun myötä sen käyttämiseen on valmista infrastruktuuria.


title: Sabatier-reaktio

text: NASA tutkii parhaillaan voitaisiinko uloshengityksen hiilidioksidista saada Sabatier-reaktion avulla vettä kansainvälisen avaruusaseman käyttöön ja tuleviin tehtäviin. Samaan tarkoitukseen tutkitaan myös Bosch-reaktiota.


title: Robot Chicken

text: Robot Chicken on Seth Greenin ja Matthew Seinreichin luoma Emmy-palkittu stop motion -tekniikalla tehty animaatiosarja. Animoinnissa käytetään leluja, toimintafiguureita ja nukkeja. Myös vaha-animaatiota käytetään usein.


title: Robot Chicken

text: Seth Greenin ideoima sarja parodioi erilaisia populaarikulttuurin ilmiöitä. Osansa parodiasta ovat saaneet muun muassa Mario, Lassi ja Leevi, "Star Trek," Arnold Schwarzenegger, Conan O’Brien, "He-Man", James Bond, Ritari Ässä ja "Tähtien sota", josta tehtiin kolme kokonaista jaksoa.


title: Robot Chicken

text: Robot Chickenia esitetään Yhdysvalloissa Cartoon Networkin osana Adult Swim -pakettiaan, Isossa-Britanniassa Bravon osana Adult Swim -pakettiaan ja Kanadassa Teletoonin osana aikuisten animaatiosarjoja.


title: Robot Chicken

text: Tammikuussa 2009 IGN-sivuston laatiman sadan parhaan animaatiosarjan listan mukaan Robot Chicken oli sijalla 25.


title: Robot Chicken

text: Sarjassa on vieraillut useita julkkisääniä, kuten:


title: Bosch-reaktio

text: Bosch-reaktio on hiilidioksidin ja vedyn välinen kemiallinen reaktio, jonka tuloksena syntyy hiiltä ja vettä. Reaktiota voidaan kiihdyttää käyttämällä sopivaa katalyyttia, kuten rautaa, kobolttia, nikkeliä tai ruteniumia.


title: Bosch-reaktio

text:
Bosch-reaktio koostuu kahdesta vaiheesta. Ensimmäisessä reaktiossa hiilidioksidi reagoi vedyn kanssa muodostaen hiilimonoksidia ja vettä (käänteinen vesikaasun siirtoreaktio):
Toisessa vaiheessa hiilimonoksidi reagoi edelleen vedyn kanssa, jolloin muodostuu hiiltä ja vettä:


title: Bosch-reaktio

text: Reaktioyhtälössä nämä vaiheet yhdistetään usein samaan yhtälöön:


title: Bosch-reaktio

text: Reaktio on saanut nimensä keksijänsä Carl Bosch mukaan.


title: Cabindan tasavalta

text: Cabindan tasavalta on Cabindan itsenäisyysliikkeen ajama tasavalta, jota muut valtiot eivät ole tunnustaneet. Se on Edustamattomien valtioiden ja kansojen yhteisön jäsen. Muiden valtioiden mielestä Cabinda on Angolan maakunta. Tasavalta hallitsi Cabindan aluetta vuosina 1975-1976.


title: Cabindan tasavalta

text: Cabindan tasavalta perustaa itsehallintovaatimuksensa Cabindan asemaan Portugalin siirtomaaimperiumin protektoraattina, Portugalin Kongona. Kyseisellä protektoraatilla oli oma historiansa ja erillinen hallinnollinen asema suhteessa Portugalin Länsi-Afrikkaan, josta kehkeytyi nykyinen Angola. Portugalin Kongon asema vahvistettiin kahdenvälisessä Simulambucon sopimuksessa 1883 ja siirtomaavaltojen välisessä Berliinin konferenssissa 1885. Vielä aikaisempia Cabindan edeltäjiä ovat Ngojon ja Kakongon ruhtinaskunnat, jotka olivat Kongon kuningaskunnan enemmän tai vähemmän itsenäisiä vasallimaita.


title: Cabindan tasavalta

text: Ajan saatossa Cabindan asema suhteessa Angolaan vaihteli, mutta vielä niinkin myöhään kuin 1933 Cabinda ja Angola katsottiin olevan Portugalin imperiumin erillisiä osia. Maantieteellisesti Cabinda ja Angola olivat erillään, kuten myös läheinen saarivaltio São Tomé ja Príncipe.


title: Cabindan tasavalta

text: Afrikan maiden itsenäisyysliikkeen vahvistuessa 1960-luvulla Cabindan tilanne monimutkaistui. Afrikan yhtenäisyysjärjestö listasi siirtomaavallasta vapautettavien alueiden listalla Angolan sijalle 35 ja Cabindan sijalle 39, mikä osaltaan kertoo siitä, että nämä alueet nähtiin erillisinä.


title: Cabindan tasavalta

text: Cabindan itsenäisyysrintama FLEC perusti maanpaossa hallituksen Kinshasaan, ja julisti Cabindan itsenäiseksi 1. elokuuta 1975. Mitkään tahot eivät tunnustaneet Cabindan itsenäisyyttä, koska Portugali kamppaili vielä tuolloin alusmaidensa itsenäisyyspyrkimyksiä vastaan. Pohjois-Angolassa kongojen johtama Angolan vapautusrintama FNLA pyrki luomaan yhtenäisen kongojen valtion vanhan Kongon kuningaskunnan jatkajaksi. Cabinda olisi kuulunut luonnollisena osana tähän valtioon. Mbundujen johtama MPLA kuitenkin valtasi öljyrikkaan Cabindan Pointe-Noiren kautta 11. marraskuuta 1975 ja kukisti 1970-luvun loppuun mennessä sotilaallisesti myös FNLA:n, jonka rippeet jatkoivat vastarintaa UNITA:n osana.


title: Cabindan tasavalta

text: FLEC on jatkanut sotilaallista vastarintaa Cabindassa aina näihin päivään saakka. Kapinalliset käyvät sissisotaa Angolan armeijaa vastaan erityisesti alueen pohjoisosassa, mutta heidän sotilaallinen vahvuutensa ei ole koskaan muodostanut todellista uhkaa Angolan armeijalle.


title: Ampumahiihto talviolympialaisissa 1984

text: XIV talviolympialaisissa Sarajevossa vuonna 1984 ampumahiihto oli seitsemättä kertaa olympialaisten ohjelmassa. Ampumahiihdossa järjestettiin kolme kilpailutapahtumaa: miesten 10 ja 20 kilometrin kilpailut sekä 4 x 7,5 kilometrin viesti.


title: Guitar Hero II

text: Guitar Hero II on Harmonix Music Systemsin kehittämä sekä RedOctanen ja Activisionin julkisema musiikki- ja rytmipeli. Pelin ideana on soittaa tunnettuja ja vähemmän tunnettuja musiikkikappaleita käyttämällä erityistä kitaraohjainta, joka on suunniteltu peliä varten.


title: Guitar Hero II

text: "Guitar Hero" -pelisarjasta on julkaistu useampi matkapuhelinversio, jotka toimivat painelemalla kännykän eri numeronäppäimiä.


title: Guitar Hero II

text:
Peliohjaimena toimii punainen tai musta Gibson SG:n mallinen kitaraohjain, jonka kaulassa on viisi eriväristä näppäintä (vihreä, punainen, keltainen, sininen ja oranssi) jotka edustavat tavallisen otelaudan välejä. Ohjaimen rungossa on valkoinen pala, joka taas edustaa kielien näppäilyä. Näitä yhdessä käyttämällä pystyy soittamaan pelissä vastaan tulevia nuotteja. Pitkissä nuoteissa voi käyttää ”Whammy baria” joka toimii vibrakampena. Se toimii edestakaisin heiluttamalla.
Xbox 360:lla ohjain on valkoinen Gibson X-plorer. Joissain Xbox 360:n "Guitar Hero II":n julkaisuajan ohjaimissa oli viallinen ”Whammy bar”.


title: Guitar Hero II

text: Pelissä on 40 tavallista kappaletta ja 24 bonuskappaletta jotka tekevät yhteensä 64 kappaletta.


title: Guitar Hero II

text: 1. Opening Licks


title: Guitar Hero II

text: 2. Amp-Warmers3. String-Snappers


title: Guitar Hero II

text: 4. Trash And Burn


title: Guitar Hero II

text: 5. Return Of The Shred


title: Guitar Hero II

text: 6. Relentless Riffs


title: Guitar Hero II

text: 7. Furious Fretwork


title: Guitar Hero II

text: 8. Face-Melters


title: Guitar Hero II

text:
Bonusraidat
"*" = alkuperäisversio


title: Guitar Hero II

text: PlayStation 2 -versio "Guitar Hero II":sta sai hyvän vastaanoton. Se sai 10/10 arvion joulukuussa 2006 "Viralliselta PS2-lehdeltä" ja sai samalla kuukauden peli -palkinnon. IGN antoi pelille pisteet 9.5/10, arvostelemalla sen paremmin kuin pelin edeltäjän ja samalla peli sai kaikkien aikojen parhaat pisteet PlayStation 2 -pelinä. IGN listasi vuonna 2007 ”Parhaat 100 peliä kautta aikojen” ja "Guitar Hero 2" oli sijalla 49. GameSpot antoi PlayStation 2 -versiolle arvosanan 8.7/10, ja Xbox 360 versio sai pisteitä 8.9. "Game Informer" antoi sille 9/10, mutta korjasi pian pisteet ylöspäin 9.25/10. Game Rankings sivun mukaan, keskiarvo "Guitar Hero II"n pisteistä oli 93 %, mikä teki siitä yhdeksänneksi parhaan pelin vuonna 2006. Australian videopelejä käsittelevä talk show "Good Game"'antoi pelille pisteet 9/10 ja 10/10.


title: Guitar Hero II

text: Xbox 360 -versio sai myös positiivisa arvoita ja hieman parempia arvosanoja. Pisteet 9.5/10 antoi "Official Xbox Magazine", ja "GamePro" antoi 4.75/5 pistettä, "Play Magazine" 9.5/10, IGN 9.4/10 ja "Got-Next" antoi täydet 5/5. Vuonna 2007 Game Rankingsin pisteet oli 94%. Suosittu G4-televisioshow ja "X-Play" antoivat pelille 5/5 pistettä. Australian Xbox Magazine antoi pelille 11 pistettä kymmenestä, koska pelissä oli viittauksia "This Is Spinal Tap" -elokuvaan. "Hyperin" Daniel Wilks kehui kappaleiden määrää, mutta kritisoi cover-kappaleita.


title: Guitar Hero II

text: Joulukuussa 2006 "Guitar Hero II" PlayStation 2:lle oli toiseksi parhain myyty videopeli , 805 200 myydyllä kopiollaan. Paremmin myi vain "Gears of War" Xbox 360:lle 815 700 kappaleellaan. Se oli viidenneksi myydyin videopeli vuonna 2006 1,3 miljoonalla kappaleella. Se oli myös kolmanneksi parhaiten myyvä videopeli PlayStation 2:lle, takana ollessa "Madden NFL 07" ja "Kingdom Hearts II". Kokonaismyynti vuonna 2006 oli yli 200 miljoonaa dollaria.


title: Salpat

text: Salpat ("Thaliacea") on vaippaeläimiin kuuluva luokka. Niitä on aiemmin kutsuttu meritynnyreiksi. Salpat ovat merieläimiä. Toisin kuin sukulaisensa meritupet salpat uivat vapaina.


title: Salpat

text: Salpat jaetaan kolmeen lahkoon. "Pyrosomida"-lahkon koloniat liikkuvat veden mukana hitaasti pyörien. "Salpida"- ja "Doliolida"-lahkoihin kuuluvat salpat elävät joko yksitellen tai kolonioissa, jotka voivat olla useita metriä pitkiä. Kaikki salpat suodattavat ravintonsa vedestä. Salpat pumppaavat vettä ruumiinsa läpi ohjaillen vesisuihkuilla uintiaan. Salpoilla on toukka- ja aikuisvaiheen lisäksi kaksi muuta kehitysvaihetta, jolloin ne muodostavat runkokuntamaisia ryhmiä. Niiden toukilla on vähäinen selkäjänteen aihe, mutta aikuisissa on tuskin mitään joka viittaisi niiden selkäjänteisiin sukulaisiin.


title: Abigail (King Diamondin albumi)

text: Abigail on heavy metal -yhtye King Diamondin toinen albumi ja heidän ensimmäinen konseptialbuminsa. Alkuperäinen levy on äänitetty Sound Track Studiossa vuosina 1986–1987 Kööpenhaminassa Tanskassa.


title: Abigail (King Diamondin albumi)

text: Tarina alkaa Abigail La Feyn syntymällä 7. heinäkuuta 1777: tyttö syntyy kuolleena, mutta seitsemän mustaa ratsumiestä naulaa hänet arkkuunsa kiinni seitsemällä piikillä käsistä, jaloista sekä suusta. Ratsumiehet myös määrätään vartioimaan Abigailin ruumista; tämä tehdään, koska Abigailin vihjataan aiheuttaneen jotain erittäin pahaa.


title: Abigail (King Diamondin albumi)

text: Vuosikymmeniä myöhemmin, vuonna 1845, Jonathan La Fey nuoren vaimonsa Miriam Natiasin kanssa saapuu samoille seuduille jossa Abigail kuoli. He aikovat asettua asumaan suvun vanhaan kartanoon, jonka Jonathan on perinyt, mutta mustat hevosmiehet – jotka yhä vartioivat kartanoon haudattua Abigailia – varoittavat heitä vaarasta. Nuoripari ei kuitenkaan välitä varoituksista, vaan asettuu kartanoon asumaan. Jonathan kuitenkin panee merkille talon uhkaavan olemuksen ja sen uhkaavat varjot. Heidän vietettyään talossa muutamia päiviä, Jonathanin esi-isän Kreivi de La Feyn aave ilmaantuu yöllä ja vie Jonathanin kellariin jossa Abigail on yhä sarkofagissaan. Kreivi kertoo Jonathanille murhanneensa uskottomaksi paljastuneen vaimonsa työntämällä tämän kellarin rappusia alas, minkä jälkeen syntymäisillään ollut lapsi naulattiin arkkuunsa. Kreivi myös paljastaa että Abigail riivaa Miriamia, ja että ainoa keino tuhota Abigail on tappaa Miriam.


title: Abigail (King Diamondin albumi)

text:
Koska Jonathan ei kykene tappamaan vaimoaan vaan elättelee toivoa parannuksesta, Miriamin ruumis jää Abigailin haltuun. Miriam kertoo Jonathanille olevansa raskaana, mutta Jonathan ei iloitse tapahtumasta koska uskoo syntyvän lapsen tulevan olemaan uusi Abigail. Hitaasti Miriamin sielu kuolee ja Abigail nousee täysin valtaan. Miriam pystyy kuitenkin varoittamaan miestään ja kehottaa tätä tappamaan itsensä, koska vapautuminen Abigailin vallasta on mahdotonta. Jonathan päättää toimia ennen kuin on liian myöhäistä ja aikoo työntää tämän samoja portaita alas, kuin Kreivi La Fey aikanaan työnsi oman vaimonsa. Peloissaan Jonathan ei kuitenkaan toimi tarpeeksi nopeasti, joten Miriam, joka jälleen on jäänyt Abigailin vallan alle, lyö miestään joka putoaa portaat alas ja murtaa niskansa. Abigail syntyy uudestaan ja mustat ratsumiehet löytävät hänet sarkofagistaan syömässä äitinsä ruumista. He päättävät viedä Abigailin metsässä odottavaan kappeliin ja toistaa vuonna 1777 tehdyn seremonian. Tarina jättää kuitenkin epäselväksi, onko Abigailin kuolema tällä kertaa lopullinen vai voiko hän herätä eloon vielä kerran.Vuoden 1997 uusintapainoksen bonuskappaleet1987 ja 1997 CD:
DVD:


title: One Way

text: One Way oli Stockmannin nuorisomuotiin keskittyvä myymäläketju, joka toimi :Stockmann-tavaratalojen yhteydessä. One Way myi vaatteita, asusteita ja jalkineita. One Wayn omien merkkien Zoey M. (tyttöjen vaatteet) ja STC DNM (poikien vaatteet) lisäksi One Way myi myös muita merkkejä, kuten :WESC, Volcom, :Fred Perry, :Carhartt, :Zoo York, :Converse, :Vans, :Paul Frank, :Only, Svea ja :Pepe Jeans. Osana Stockmannia myymälöissä hyväksyttiin :Stockmannin ja :Seppälän lahjakortit.


title: One Way

text: Ajan myötä Stockmann integroi myymälät tavarataloihinsa, ja One Way -myymälät hävisivät katukuvasta, viimeisenä Espoossa keväällä 2017 uuden tavaratalon avautumisen myötä.


title: Aleksis Kiven katu (Helsinki)

text: Aleksis Kiven katu () on itä-länsi-suuntainen katu Helsingin kantakaupungissa. Se muodostaa rajan Alppiharjun ja Vallilan välillä. Aleksis Kiven katu alkaa idässä Hämeentieltä ja päättyy lännessä Savonkatuun Pasilan rajalle. Raitiovaunulinja 9 kulkee Aleksis Kiven katua Fleminginkadun ja Traverssikujan välisellä osuudella.


title: Aleksis Kiven katu (Helsinki)

text: Katu on nimetty suomen kansalliskirjailija Aleksis Kiven mukaan. Nykyinen nimi vahvistettiin vuonna 1928. Aikaisemmin, vuodesta 1901, kadun nimi oli Fredriksbergsgatan, jonka suomalaiseksi vastineeksi tuli vuonna 1909 Fredriksperinkatu. Fredriksberg oli tuolloin nykyisen Pasilan nimi. Kadun ruotsinkielisenä nimenä oli vuosina 1928–1954 "Aleksis Kivi gatan".


title: Aleksis Kiven katu (Helsinki)

text: Jo vuonna 1906 vahvistettiin nimi "Aleksis Kivi gatan – Aleksis Kiven katu" eräälle kadulle 14. kaupunginosaan (Taka-Töölö), mutta tämä katu poistettiin asemakaavasta vuonna 1917, jolloin nimi siirrettiin nykyiseltä Rajasaarentieltä pohjoiseen lähteväksi suunnitellulle tielle. Myös tämä rakentamatta jäänyt katu poistettiin asemakaavasta vuonna 1930. Kadunnimi oli täten kahden vuoden ajan virallinen sekä 12. että 14. kaupunginosissa (Alppiharju ja Taka-Töölö). Helsingin kadunnimien tarkistusehdotuksessa vuonna 1927 esitettiin Kolmannen linjan nimen muuttamista Aleksis Kiven kaduksi.


title: Aleksis Kiven katu (Helsinki)

text: Aleksis Kiven katu tunnettiin 1990-luvulla ja 2000-luvun alussa prostituutiosta. Sittemmin ilmiö on vähentynyt, joskin kadulla on yhä useita hieronta- ja striptease-paikkoja.


title: Zacks Nkosi

text: Zacks Nkosi oli eteläafrikkalainen jazz-saksofonisti ja säveltäjä, joka oli yksi 1950 - 60 -lukujen afrikkalaisen jazzin kultakauden keskeisimpiä vaikuttajia. Etelä-Afrikan poliittisen historian vuoksi hän on länsimaissa varsin vähän tunnettu. Nkosin poika Jabu on kosketinsoittaja ja myös tunnettu jazz-muusikko Etelä-Afrikassa.


title: Koos Kombuis

text: Koos Kombuis (alun perin André le Roux du Toit, s. 5. marraskuuta 1954 Kapkaupunki) on eteläafrikkalainen muusikko ja säveltäjä, joka tuli tunnetuksi yhtenä apartheid-järjestelmää vastustaneista "Voëlvry"-ryhmän () muusikoista 1980-luvulla. Ryhmän tarkoituksena oli "vapauttaa afrikaanit historiansa kahleista". Ryhmän sanoitukset olivat hyvin kantaa ottavia ja sisälsivät raskasta arvostelua maan poliittista järjestelmää ja hallitsevaa Kansallispuoluetta kohtaa:


title: Koos Kombuis

text: Kombuis on Etelä-Afrikassa tärkeä kulttuurivaikuttaja ja afrikaaneri-rockmusiikin keskeisiä hahmoja. Kombuis on kertonut keskeisiksi musiikillisiksi vaikutteikseen Bob Dylanin, Neil Youngin sekä Beatles-yhtyeen George Harrisonin ja John Lennonin. Kombuis esiintyy usein vain säestäen itseään kitaralla, mutta esiintyy joskus "Die Warmblankes"-yhtyeen kanssa. Hänen tunnetuimpiin lauluihinsa kuuluu "Lisa se Klavier" (Lisan piano).


Otsonikerroksen suojelua koskeva Wienin yleissopimus () on otsonikerroksen suojelemiseksi vuonna 1985 laadittu kansainvälinen yhteistyösopimus. Wienin yleissopimus johti kaksi vuotta myöhemmin laadittuun Montrealin pöytäkirjaan, jossa sovittiin tarkoista päästörajoituksista otsonikadon pysäyttämiseksi. Wienin yleissopimuksen tavoitteena on tukea otsonikerroksen tilaa koskevaa tutkimustyötä, valvoa CFC-yhdisteiden tuotantoa ja edistää tiedonvaihtoa valtioiden välillä. Sopimus astui voimaan 22. syyskuuta 1988.


title: Otsonikerroksen suojelua koskeva Wienin yleissopimus

text: Wienin yleissopimuksessa ei sovittu konkreettisia toimenpiteitä CFC-yhdisteiden tuotannon vähentämiseksi. Silti se oli merkittävä kansainvälinen ympäristönsuojelusopimus: maailman valtiot huolestuivat maailmanlaajuisesta ympäristöongelmasta jo ennen kuin sen olemassaolo ja vaikutukset oli tieteellisesti todistettu. Tieto Etelämantereen otsoniaukosta julkaistiin "Nature" -lehdessä saman vuoden toukokuussa, vain pari kuukautta sen jälkeen kun Wienin yleissopimus oli avattu allekirjoituksille. Tätä ennen merkittävästä otsonikadosta ei ollut todisteita, vaikka CFC-yhdisteistä oli osattu huolestua jo 1970-luvun lopulla. Siten Wienin yleissopimus on ehkäpä ensimmäinen esimerkki varovaisuusperiaatteen hyväksymisestä kansainvälisen sopimuksenteon perusteeksi. Toisaalta Wienin yleissopimus jäi kompromissiksi juuri siksi, että varmoja todisteita ihmisen aiheuttamasta otsonikadosta ei vielä ollut. Sopimus muotoileekin, että osapuolet ovat "tietoisia otsonikerroksen muuttamisen "mahdollisista" haitallisista vaikutuksista ihmisten terveyteen ja ympäristöön".


text: Ennen kaikkea Wienin yleissopimus toimi tärkeänä pohjana Montrealin pöytäkirjalle, jonka avulla otsonia tuhoavien yhdisteiden käyttö on saatu kuriin ja otsonikadon paheneminen pysäytettyä. Nykyään jo melkein kaikki maailman valtiot ovat allekirjoittaneet sekä Wienin yleissopimuksen että Montrealin pöytäkirjan.


title: Juha Hämäläinen (basisti)

text: Juha ”Jesu” Hämäläinen on suomalainen basisti. Hän soitti bassoa vuonna 1979 Hanoi Rocksin varhaiskokoonpanossa, Pelle Miljoona Oy -yhtyeen neljännessä kokoonpanossa 1982–1983 sekä Yö-yhtyeessä vuosina 1990–1999. Muita bändejä ovat olleet Twiggy Oliver, Stressi, Musta Paraati, Lunta, The Voice Of Mengele ja Suspenders.


title: Juha Hämäläinen (basisti)

text: Hämäläinen on filosofian lisensiaatti Helsingin yliopistosta pääaineenaan yleinen historia. Hän on tutkinut erityisesti suomalaista 60- ja 70-lukujen vastakulttuuria. Hämäläinen työskentelee peruskoulun yläasteen ja lukion historian ja yhteiskuntaopin lehtorina Helsingin yhteislyseossa.


title: Hirvihaara

text: Hirvihaaran kylä sijaitsee Mäntsälän keskustaajaman eteläpuolella. Tilastollisessa taajamaluokituksessa Hirvihaara on kasvanut 2000-luvulla yhteen Mäntsälän kirkonkylän kanssa. Kylästä on hyvät tieliikenneyhteydet pääkaupunkiseudulle, muualle Etelä-Suomeen ja omaan kuntaan. Kylässä on asukkaita 500 (2009). Kylällä on oma kyläkoulu, Hirvihaaran koulu. Hirvihaarassa sijaitsee myös Sepänmäen museo, hotelli-ravintola Hirvihaaran kartano, hiihtokeskus, ampumarata ja golfkenttä.


title: Amandla

text: Amandla on xhosan- ja zulunkielinen ilmaus, joka suomeksi tarkoittaa "valtaa". Sana oli suosittu ANC:n ja sen liittolaisten käyttä iskulause apartheidin aikana. Mielenosoituksissa huudattaja huusi "Amandla!" johon väkijoukko vastasi "Ngawethu!" ([se] on meidän!). Ilmaus otettiin käyttöön 1960-luvun alkupuolella ja se yleistyi erityisesti Soweton mellakoiden aikana 1970-luvun puolessavälissä.


title: Karen Barad

text: Karen Barad on yhdysvaltalainen fyysikko, tieteenfilosofi ja feministi. Hän väitteli teoreettisesta fysiikasta Stony Brookin yliopistosta New Yorkissa.


title: Karen Barad

text: Barad on kirjoittanut useita teoksia ja artikkeleita, joissa hän hyödyntää fysiikan teorioita, ennen kaikkea Niels Bohrin kvanttifysiikkaa, yhteiskuntatieteelliseen tutkimukseen, kuten feministiseen yhteiskuntakritiikkiin.


title: Sulkava (Mäntsälä)

text: Sulkava on kylä Mäntsälässä. Sen asukasluku on 240 (2009).


title: Sulkava (Mäntsälä)

text: Kylän vieressä on Sulkavanjärvi, josta Mustijoki laskee. Mustijokea kutsutaan kylän kohdalla Sulkavanjoeksi. Kylä sijaitsee Mäntsälä–Oitti-tien varressa. 1700-luvulta lähtien Porvoo–Hämeenlinna-tie on kulkenut kylän läpi. Tie haarautuu kylän kohdalla Oittiin ja Lappilaan, joissa on kylän lähimmät rautatieasemat. Linnaisten kartano omisti aikoinaan kaikki kylän maat. Kartanolla on ollut karjanhoitokoulu, mylly, saha ja verkatehdas. Sahan mukaan kylää on kutsuttu myös Sahakyläksi, joka on sen postitoimipaikka. Sulkavan kartano on erotettu Linnaisten kartanosta.


title: Sulkava (Mäntsälä)

text: Sulkavan koulu toimi vuosina 1894–2010.


title: Wienin yleissopimus

text: Wienin yleissopimus tarkoittaa seuraavia kansainvälisiä sopimuksia:


title: Uri Avnery

text: Uri Avnery (23. lokakuuta 1923 Beckum, Westfalen, Saksa – 20. elokuuta 2018 Tel Aviv, Israel), syntyjään Helmut Ostermann, oli israelilainen toimittaja, vasemmiston rauhanliikkeen aktivisti ja knessetin jäsen, joka oli alun perin revisionistisen sionistisen liikkeen jäsen.


title: Uri Avnery

text: Uri teki alija'n vuonna 1933. Nuorena hän oli puolisotilaallisen järjestön Irgunin jäsen. Vuoden 1948 itsenäisyyssodassa hän palveli Israelin puolustusvoimissa. Myöhemmin hän kirjoitti kokemuksistaan kirjan nimeltä "In the Fields of Philistia" (hepreaksi: בשדות פלשת, Bi-Sdot Pleshet).


title: Uri Avnery

text: 1950- ja 60-luvuilla hän oli viikkolehti Haolam Hazehin päätoimittaja ja kustantaja. Lehti oli tunnettu vallanpitäjiä kritisoivista ja sensaationhakuisista artikkeleistaan. Se näytti toimivan, sillä lehti oli vuosien ajan Israelin johtava vaihtoehtomedian julkaisu.


title: Uri Avnery

text: Hän oli knessetin jäsen vuosina 1965–1973 ja jälleen vuosina 1979–1981. Avnery tuli tunnetuksi tavatessaan Jasser Arafatin 3. heinäkuuta 1982 Beirutin taistelun aikaan. Hän väitti olevansa ensimmäinen israelilainen, joka on tavannut PLO:n johtajan kasvotusten.


title: Uri Avnery

text: Hän alkoi myöhemmin vasemmistoaktivistiksi ja perusti Gush Shalomin (hepreaksi: גוש שלום, Rauhanliike) vuonna 1993. Hän oli vannoutunut ateisti ja vastustaa jyrkästi vanhoillisten vaikutusta uskonnollisessa ja poliittisessa elämässä.


title: Uri Avnery

text: Avnery kirjoitti muun muassa seuraaville uutis- ja mielipidesivustoille: CounterPunch, Information Clearing House ja LewRockwell.com. Hänen kirjoituksiaan on käännettynä myös Suomen aseistakieltäytyjien liiton sivuilla.


title: Uri Avnery

text: Vuonna 2002 ohjaaja Yair Lev teki dokumentin Avneryn elämästä. Dokumentin nimi on "Uri Avnery: Warrior for Peace".


title: Sukevan koulu

text: Sukevan koulu sijaitsee Sukevalla Sonkajärven kunnassa Pohjois-Savossa.


title: Sukevan koulu

text: Koulussa opetetaan peruskoulun 1.–6. luokkia. Koulussa on 54 oppilasta ja kolme opettajaa (2012). Yläaste käydään Sonkajärvellä Lyseotien koulussa.


title: Sukevan koulu

text: Sukevan koulu on aloittanut toimintansa 1887 opettaja Eljas Komulaisen kotona. Toinen kouluvuosi käytiin Lapinkylän Partalassa Eero Partasen talossa. Koulurakennuksen vanhin osa, jossa oli yksi luokka ja kamari, valmistui 1889 tontille, jonka opettaja lahjoitti. Rakennusta laajennettiin 1910 ja 1915. Koulun ulkoasussa, ikkunamuodoissa ja ulkovuorauksessa näkyy jugend-tyylin vaikutusta. Koulurakennus on Museoviraston suojelema.


title: Sukevan koulu

text: Samassa pihapiirissä on 1955 valmistunut kaksikerroksinen uusi koulu.


title: The Chordettes

text: The Chordettes oli suosittu yhdysvaltalainen naisyhtye, joka tavallisesti lauloi soitinsäestyksetöntä pop-musiikkia. The Chordettes -yhtyeen suosituin ja menestyneimmät kappaleet olivat vuonna 1958 ilmestynyt "Lollipop" ja 1958 ilmestynyt "Mr. Sandman". Samana vuonna tuli tunnetuksi heidän esittämänsä tunnussävelmä televisiosarjaan Zorro. Kvartetti aloitti toimintansa vuonna 1947 ja esiintyi säännöllisesti radiossa ja televisiossa. Kun lauluyhtyeet siirtyivät pois muofista kvartetin jäsenet lopettivat aktiivisen musiikkiuransa.


title: The Chordettes

text: NAMM.Org: Chordettes-alkuperäisjäsen Carol Buschmannin haastattelu


title: Ruumiinlämpö

text: Ruumiinlämpö on eläimen elimistön lämpötila. Elimistön ydinlämpö eli kehon sisäosien syvä ruumiinlämpö pysyy korkeana ja tasaisena ympäristön lämpötilasta riippumatta. Raajojen lämpötila on sitä huomattavasti alhaisempi, ja ihmisellä kaikkein alhaisin lämpötila on sormenpäissä ja varpaissa.


title: Ruumiinlämpö

text: Eläimet jakautuvat tasalämpöisiin ja vaihtolämpöisiin sen mukaan, onko niiden ruumiinlämpö vakio vai vaihteleeko se voimakkaasti ympäristön lämpötilan mukaan. Nisäkkäät ja linnut ovat tasalämpöisiä. Niiden ruumiinlämpö pyrkii pysymään samana, mutta esimerkiksi sairastuminen tai liian pitkään kylmässä oleskelu ilman sopivaa suojaa voi nostaa tai laskea sitä. Vaihtolämpöiset eläimet kuten matelijat eivät tule toimeen kovin kylmässä vaan joutuvat lämmittelemään pitkiä aikoja tai vaipuvat horrokseen.


title: Ruumiinlämpö

text: Ihmisen normaalilämpötila on keskimäärin 37 °C, mutta se voi vaihdella 35,8–37,8 asteen välillä. Naisilla kehon lämpö vaihtelee noin 0,5 °C kuukautiskierron mukaan; korkeimmillaan lämpö on kuukautiskierron keskivaiheella, kun munasolu irtoaa. Vilkkaamman aineenvaihdunnan takia lasten ruumiinlämpö on korkeampi kuin aikuisten, ja aikuisilla kehon lämpötila on naisilla keskimäärin 0,3 astetta miespuolisia korkeampi. Kuume nostaa lämmön tavallista korkeammalle.


title: Ruumiinlämpö

text: Hypotermia eli liian alhainen kehon lämpötila liittyy tilanteeseen, jossa ihminen on ollut pitkään kylmässä ja sen vuoksi ruumiinlämpö reilusti laskee. Vastaavasti lämpöhalvauksen aiheuttaa ulkoinen tekijä, joka nostaa kehon lämpötilaa. Tämä ei kuitenkaan ole sama kuin kuume, joka taas aiheutuu siitä, että elimistön oma lämmönsäätely on poikkeava esimerkiksi viruksen tai bakteerin aiheuttaman tulehduksen vuoksi.


title: Ruumiinlämpö

text: Normaalioloissa esiintyvää alilämpöä ei lääketiede tunne lainkaan. Jos lämpö on tavallista matalampi, yleensä syynä ovat mittausolosuhteet. Kainalolämpö on 0,6 °C alhaisempi kuin tarkempi peräsuolesta tai suusta mitattu lämpötila.


title: Jennifer Harman

text: Jennifer Harman-Traniello (s. 29. marraskuuta 1964) on yhdysvaltalainen pokeriammattilainen. Hän pelaa pokeriturnausten ohella maailman suurimmissa käteispeleissä, Bellagion kasinon "The Big Gamessa".


title: Jennifer Harman

text: Harman syntyi Renossa, Nevadassa ja kiinnostui pokerista lapsuudessaan. Hän valmistui myöhemmin Nevadan yliopistosta.


title: Jennifer Harman

text: Harman voitti ensimmäisen rannekkeensa World Series of Pokerissa vuonna 2000. Toisen hän sai 2002. World Poker Tourilla Harman on parhaimmillaan ollut neljäs (Five-Diamond World Poker Classicissa joulukuussa 2004 Daniel Negreanun voittaessa). Syyskuussa 2007 Harman sijoittui toiseksi kaikkien aikojen ensimmäisessä World Series of Poker Europe -turnauksessa. 50 000 punnan H.O.R.S.E.-turnauksen kakkostilastaan hän ansaitsi 40 688 puntaa. Jennifer on ollut myös PPT finaalissa.


title: Jennifer Harman

text: Elokuussa 2007 Harmanin pokeriuran turnausansiot ylittivät 1,7 miljoonaa dollaria. Harman pelasi "Poker After Dark" -pokeriohjelman ensimmäisellä tuotantokaudella ja "High Stakes Pokerin" kolmella ensimmäisellä tuotantokaudella. Harman edustaa Full Tilt Poker -nettipokerihuonetta.


title: Jennifer Harman

text: Harmanille on jouduttu kahdesti tekemään munuaisensiirto. Hän on naimisissa italialaisen stylistin Marco Traniellon kanssa, joka on myös menestynyt pokerinpelaajana.


title: Jennifer Harman

text: Harman valittiin Poker Hall of Fameen vuonna 2015.


title: Miriam Makeba

text: Miriam Makeba (koko nimeltään "Zenzile Makeba Qgwashu Nguvama Yiketheli Nxgowa Bantana Balomzi Xa Ufun Ubajabulisa Ubaphekeli Mbiza Yotshwala Sithi Xa Saku Qgiba Ukutja Sithathe Izitsha Sizi Khabe Singama Lawu Singama Qgwashu Singama Nqamla Nqgithi" ), myös Mama Afrika, 4. maaliskuuta 1932 Johannesburg, Etelä-Afrikka – 9. marraskuuta 2008 Castel Volturno, Italia) oli eteläafrikkalainen laulaja ja ihmisoikeusaktivisti, jota pidetään muun muassa kaikkien aikojen kuuluisimpana afrikkalaisena esiintyvänä taiteilijana. Hänen tunnetuin kappaleensa on "Pata Pata".


title: Miriam Makeba

text: Miriam Makeba syntyi 1932 Nonkomndelo (engl. nimi Christina) Makeban ja Mpambane (engl. nimi Caswell) Makeban tyttären kuudentena lapsena Johannesburgin laitamilla erillisellä mustien asuma-alueella Melspruitissa. Hänestä tuli isänsä perusteella xhosa-heimon jäsen. Kahdeksantoista päivän vanhana, tuolloin vielä etunimeltään "Zenzi", Makeba joutuu ensimmäisen kerran vankilaan äitinsä saatua puolen vuoden vankeustuomion, kun hän oli valmistanut "umqombothia", joka on eräänlaista maissiolutta. Hän oli viisivuotias kun hänen isänsä kuoli, ja hän muutti asumaan isoäitinsä luokse Riversiden asuinalueelle Pretoriaan.


title: Miriam Makeba

text:
Lapsena Makeba oli myös kahden kummallisen tapahtuman todistajana: hänen ollessaan viisivuotias hän näki kissan tappavan ihmisen ja
joitakin vuosia myöhemmin näki, kuinka salama tappoi koulumatkalla erään hänen tovereistaan. Nämä tapahtumat jättivät jäljen hänen persoonallisuuteensa.


title: Miriam Makeba

text: Makeba lauloi pikkulapsena kirkkokuorossa ja pääsi vähän myöhemmin poikkeusluvalla isosiskonsa koulun seniorikuoroon. Amerikkalaisia jazzlevyjä hän kuuli ensimmäistä kertaa veljensä luona.